MILIONSKI POSLOVI PORODICE KISIĆ: 27 ugovora za 26,8 miliona evra | Direkt.rs\nPočetna Hronika MILIONSKI POSLOVI PORODICE KISIĆ: 27 ugovora za 26,8 miliona evra\nMILIONSKI POSLOVI PORODICE KISIĆ: 27 ugovora za 26,8 miliona evra\nKompanije bliske Bojanu Kisiću, suprugu ministarke pravde Nele Kuburović i bratu doktorke Darije Kisić Tepavčević, dobile su 27 ugovora sa javnim preduzećima i ministarstvima u vrednosti od oko 26,8 miliona evra, uključujući i tender od tri miliona evra za održavanje zdravstvenog informacionog sistema.\nPre epidemije korona virusa u Srbiji, ime doktorke Darije Kisić Tepavčević bilo je poznato uglavnom u medicinskim krugovima: sposobna epidemiološkinja i profesorka na Medicinskom fakultetu u Beogradu, dr Kisić Tepavčević je i zamenica direktorke Instituta za javno zdravlje Srbije ,,Milan Jovanović Batut”.\nU prvim nedeljama marta 2020, dr Kisić Tepavčević postaje i redovna gošća na TV ekranima u domaćinstvima širom Srbije. Kao članicu Kriznog štaba za suzbijanje epidemije korona virusa, gledamo je na konferencijama za medije skoro svakog dana od 15 časova, kao i u vestima i u drugim informativnim emisijama.\nDr Kisić Tepavčević ubrzo dobija veliku pažnju i naklonost medija, ali i običnih građana, zahvaljujući staloženosti i smirenosti sa kojima govori o pandemiji. Tabloidi su brže-bolje počeli da objavljuju priče o njenom izgledu, privatnom životu, studentima i kolegama.\nTako je javnost u Srbiji saznala da ova rođena Sarajka ima tri godine mlađeg brata Bojana, uspešnog biznismena, koji je oženjen ministarkom pravde Srbije Nelom Kuburović, članicom predsedništva vladajuće Srpske napredne stranke.\nMeđutim, ono što je javnosti gotovo sasvim promaklo jeste činjenica da je kompanija bliska Bojanu Kisiću potpisala unosne ugovore sa nekoliko ministarstva i državnih firmi u Srbiji, uključujući i tri miliona evra vredne ugovore o održavanju integrisanog zdravstvenog informacionog sistema.\nIstraživanje BIRN-a pokazuje da su od 2013. godine do danas firme NITES grupe, a čiji je jedan od direktora Bojan Kisić, samo u Srbiji potpisale 27 ugovora vredna oko 26,8 miliona evra, same ili u konzorcijumu sa drugim firmama.\nSamo u aprilu 2020, NITES je sklopio tri ugovora sa Ministarstvom zdravlja, ukupne vrednosti od 3,2 miliona evra.\nDarija Kisić Tepavčević nije odgovorila na BIRN-ova pitanja u vezi sa tenderima javnih preduzeća na kojima je učestovala firma povezana sa njenim bratom.Kisić Tepavčević je u pisanom odgovoru samo navela da njen brat nije zadužen za COVID 19 informacioni sistem.\nMinistarka Nela Kuburović u odgovoru BIRN-u negirala je da je povezana sa firmom u kojoj radi njen suprug.\n– Ni na koji način nisam povezana sa firmom u kojoj radi Bojan Kisić, niti sam u mogućnosti da utičem na poslovanje jedne multinacionalne kompanije koja posluje širom sveta. Vlada i ministarstva imaju stroge procedure kada je u pitanju poslovanje i zaključivanje ugovora sa različitim firmama, koje podrazumevaju rano prepoznavanje eventualnog sukoba interesa, rekla je Kuburović.\n– Na kraju krajeva, naša zemlja ima jednu od najrazvijenih agencija za prevenciju korupcije – koja je nezavisno telo i koja je i jedino nadležna da odlučuje da li negde postoji sukob interesa ili ne, dodala je ministarka.\nKako su ljudi bliski Vladi Srbije obezbedili profitabilne poslove\nNITES DOO Beograd je deo NITES Grupe vlasnika Miodraga Škrbića. Bojan Kisić je glavni izvršni direktor češkog ogranka grupe, NITES A.S, koja je zajedno za srpskim NITES-om dobila nekoliko tendera javnih preduzeća. Osim u Srbiji i Češkoj, NITES kompanije rade i u Bosni i Hercegovini, Crnoj Gori, Rusiji i Velikoj Britaniji.\nKada je reč o srpskom ogranku, NITES je zaključio 27 ugovora, uglavnom kao deo konzorcijuma sa moćnim domaćim državnim i privatnim firmama koje su povezane sa SNS-om. Neki od NITES-ovih partnera bili su Telekom Srbija, Prointer IT i Asseco SEE.\nIgor Brnabić, brat predsednice Vlade Srbije Ane Brnabić, zaduženi je u firmi Asseco SEE za Srbiju. Asseco SEE i NITES su 2017. i 2018. sarađivale na projektima za EPS i Ministarstvo finansija, a ta dva ugovora vredna su skoro tri miliona evra.\nDalje, Prointer IT i NITES su ponudile IT usluge EPS-u i EPS Distribuciji u 2016. i 2017. godini za 3,1 miliona evra. BIRN je o Prointeru pisao u martu 2017, kada je otkriveno da je SNS u svojoj predizboroj kampanji koristio telefonsku centralu upravo ove firme.\nApril 2020. godine bio je posebno unosan za NITES, jer je u konzorcijumu sa Telekomom Srbija potpisao tri ugovora sa Ministarstvom zdravlja, ukupne vrednosti 3,2 miliona evra.\nTako će NITES i Telekom Srbija održavati neke od najvažnijih medicinskih softvera u Srbiji, uključujući održavanje nacionalne platforme za prevenciju i dijagnostiku, održavanje integrisanog zdravstvenog informacionog sistema, kao i rad na razvoju softvera za elektronsko izdavanje potvrda o smrti.\nBIRN-ovo istraživanje pokazuje da su konzorcijumi u kojima je bio i NITES od 2016. godine do danas potpisali 12 ugovora sa Ministarstvom zdravlja ukupne vrednosti od oko 14 miliona evra.\nOsim Ministarstva zdravlja i finansija, klijenti NITES-a u Srbiji bili su i Grad Valjevo i javno preduzeće Vode Vojvodine.\nBosanske veze i milionski ugovori\nOsim u Srbiji, NITES je profitirao i u Bosni i Hercegovini, gde je, prema podacima koje poseduje BIRN, u periodu od 2017. do 2020. dobijao tendere ukupne vrednosti oko 1,5 miliona evra, uglavnom za poslove u vezi sa električnom energijom i IT uslugama.\nDokumenta iz českog registra potvrđuju da je bivši vlasnik NITES-a bio i Zoran Korać, nekadašnji savetnik Milorada Dodika. On se spominje u pismu američkih kongresmena Džou Bajdenu, gde upozoravaju na korupciju u državnom vrhu Srbije. U pismu pet članova Kongresa izražavaju sumnju da je odlučujući uticaj u oblastima energetike, komunikacije i infrastrukture u Srbiji konsolidovala mala grupa ljudi koju predvode premijerov brat Andrej Vučić i njegovi prijatelji Zoran Korać i Nikola Petrović, koji je i direktor Javnog preduzeća Elektromreže Srbije.\nPrema BIRN-ovim izvorima, NITES je u Bosni imao 40 odsto udela u kompaniji Milbauer, dok je preostalih 60 odsto bilo u vlasništvu istoimene nemačke kompanije. Bosanska Agencija za identifikaciona dokumenta, evidenciju i razmjenu podataka, dodelila je 2012. godine NITES-u ugovor vredan 50 miliona evra i to bez prethodno raspisanog tendera.\nZbog toga je krajem maja 2016. uhapšen direktor Agencije, Siniša Macan. Međutim, uprkos skandalu koji je dobio ime ,,afera Milbauer,” ova kompanija je nastavila da radi na izradi pasoša za građane BiH.\nPrema navodima predstavnika firme Milbauer, ključna osoba u pregovorima bio je vlasnik NITES-a Miodrag Škrbić. NITES je iz vlasništva u Milbaueru izašao u novembru 2016. godine. Škrbić nije odgovorio na zahtev BIRN-a za intervju.\nŠkrbić trenutno živi u Pragu, a rođen je u Bosni i Hercegovini 1956, gde je i započeo svoj privatni biznis krajem osamdesetih.\nBivši državni revizor koji je radio na slučaju Milbauer u Bosni rekao je za BIRN da su revizori obezbedili dovoljno dokaza i predali kancelariji tužioca.\n– Imali smo dovoljno dokumenata, rekao je Dževad Nekić, trenutni direktor kancelarije revizora u Federaciji BIH.\n– Zaista sam tada rekao, sjećam se, nije čudo što građani kažu ‘da se malima skida glava za male prestupe, a velikima se skida kapa’. Ako uz onu svu dokumentaciju nije bilo osnova da se bilo šta uradi, onda upitno je bilo šta drugo da se može uraditi, Nekić je dodao.\nNOVE MERE KRIZNOG ŠTABA: Od petka nadzor za putnike koji ulaze u Srbiju\nBRNABIĆ: Vučić nije čovek kome se serviraju ultimatumi, malo smo zabrinuti\nMEDIJI NAJAVLJUJU: Brnabić ostaje premijerka, Nedimović možda potpredsednik Vlade


DALJI REZVOJ SISTEMA ZELENE KARTE – nbocg\n, Na nedavno održanom međunarodnom kongresu Avus grupe organizovanom u Kongresnom centru Hofburg u Beču učešće, kao jedini predstavnik Crne Gore, je uzeo izvršni direktor Nacionalnog Biroa osiguravača Crne Gore, Boris Šaban.\nO Kongresu Avusa Boris Šaban kaže: “Osnovna tema, ovog impozantnog skupa, na kojem je naša zemlja izuzetno uvažena, čak i isticanjem naše zastave, je bila širenje sistema Zelene karte van granica Evrope, prije svaga na zemlje bivše SSSR i Azije,\ni povezivanje sa sistemom Bijele karte centralno Azijskih zemalja, čime bi se objedinio čitav evro-azijski region. Takođe rečeno je da će glavi zadatak u Evropi u oblasti auto-osiguranja biti dalje usaglašavanje nacionalnih zakonodavstva u oblasti osiguranja i naknade šteta sa direktivama EU u cilju daljeg poboljšanje bezbjednosti iz sigurnosti za sve učesnike u saobračaju.”\nO uticaju Avus grupe u branši osiguranja dovoljno govori činjenica da su na njihovim kongresima, pa i ovom upravo održanom prisutni pedstavnici Savjeta Biroa sistema Zelene Karte iz Brisela, (Predsjednik, Generalni Sekretar i članovi borda), kao i predstavnici velikih brokerskih kuća iz Londona, Willis, AON, reosiguravača Swiss Re, Munich RE, predstavnici velikog broja nacionalnih biroa evropskih zemalja, Njemačke, Francuske, Austrije, Belgije, Italije, Poljske, Češke, Rusije i Crne Gore, a van Evrope kongresu su prisustvovali predstavnici sistema Brown karte iz Afrike i sistema Orange karte iz Dubaija (ukupno 600 zvanica).\nKongres je takođe proslavio i 50 godina postojanja i rada grupe Avus, koja je dala ogroman doprinos razvoju međunarodne prekogranične saradnje na poravnanju potraživanja, kao i značajan doprinos razvoju sistema Zelene karte.\nAVUS je međunarodna kompanja koj se bavi pružanjem pomoći i posredovanja prilikom naplate ino šteta u saobraćaju, čiji razvoj je tijesno vezan za razvoj sistema zelene karte u Evopi, jer su nerijetko njihova iskustva i preporuke pihvatani od samog Savjeta Biroa sistema Zelene Karte a kasnije i Evropske komisije za drumski saobraćaj.


"NIJE ŠALA": Ulazimo u TREĆI TALAS, pik je daleko, a vanredno stanje...\nJasno je da ulazimo u treći talas epidemije, ali je daleko od toga da smo u piku, kaže epidemiolog i član Kriznog štaba Predrag Kon.\n“Mi smo tek u porastu, koji će još trajati. Pred nama je dobar period rasta i naših pokušaja da zaravnimo krivu. Jasno je da ulazimo u treći talas, i trenutno je Beograd dominantno najbrži u tom porastu”, rekao je Kon u Danu uživo na TV N1.\nDodaje da se u poslednja tri dana beleži nagli porast broja slučajeva koronavirusa, naročito u glavnom gradu, ali se to za sada još ne vidi kroz priliv pacijenata u bolnice.\n“Da li treba da se brinemo – treba da se brinemo. Medicinski deo Kriznog štaba poslednjih desetak dana je u velikoj brizi”, navodi Kon.\nNa pitanje da li bi ta zabrinutost mogla da dovede do ponovnog uvođenja policijskog časa, on kaže “najiskrenije rečeno, sutra ne, ali jednostavno ne možemo ostati potpuno zatvoreni za bilo kakvu mogućnost ograničenja koja možda budu neophodna u nekoj budućoj perpektivi”.\n“Da li jeste policijski čas ili nije, da li jeste vanredno stanje ili nije, to mene ne zanima kao epidemiologa. Mene zanima da se spreče kontakti”, kao primer navodeći da “smo uspeli da sprečimo kontakte u školama i imamo dokaza za to (nema prenosa virusa u samim školama)”, a isti nadzorni sistemi postoje i u bioskopima i pozorištima.\nTrebalo bi razmišljati o zabrani kretanja u nekom obliku, da se nešto skrati, da se ide samo do prodavnice…Za sada nije opcija vanredno stanje. Mi ne možemo da odustanemo ako je neophodno da uvedemo vanredno stanje, poručio je epidemiolog u izjavi za Kurir.\n“Ovo nije šala, ovo je treći talas i to pred zimu kada je najveći potencijal virusa. Mislim da se to nikada nije čulo i mislim da se ni sada ne razume da je snaga najveća sada”, zaključio je on.\nNije bilo skrivanja podataka\nNa pitanje da ponovo pojasni svoju raniju izjavu da je do juna bio tri puta veći broj preminulih od prijavljenih smrtnih slučajeva, on kaže da se radi o proceni i da “niko ne može da tvrdi da je to apsolutno tačno”. “Tu nije računat niz drugih stvari – umiranja od kardiovaskularnih bolesti i nekih drugih gde nismo videli višak smrtnosti.”\n“Procene i služe da otkrivaju koliki je teret ove bolesti, koliko je ona mnogo teža nego što izgleda na prvi pogled. Temeljna revizija smrtnosti koja će se raditi će dati najznačajnije rezultate”, smatra Kon i pojašnjava da je mortalitetna statistika metod putem kojeg se prati višak smrtnosti u odnosu na ranije godine, i da je u pomenutom periodu bilo vidno da je bilo više smrtnosti nego ranijih godina.\n“Ni u jednom trenutku nije bilo sakrivanja podataka – to mogu da tvrdim pod moralnom odgovornošću, ni u jednom trenutku nije bilo nikakave skrivene namere”, ističe on.


CEAS:Pokušaj slabljenja pozicije SR u pregovorima o KiM - Centar za evroatlantske studije - CEAS\nCEAS konstatuje da su glavne vođe nasilnih demonstracija, koje je javnost imala priliku da vidi, izrazito pro-ruski nastrojeni akteri javnog života, koji ne biraju sredstva da delegitimišu pokušaje Srbije da, pod okriljem političkog Zapada, postignu kompromis o novom statusu Kosova, kroz sveobuhvatni multidimenzioni sporazum koji bi uvažio argumente Srbije s jedne, a zadržao je na evropskom putu s druge strane.\nZato trenutak održavanja demonstracija, dan, dva pre važnih sastanaka koje državni vrh ima, upravo u vezi sa dijalogom sa Prištinom.\nCEAS navodi da je već ukazivao o ruskim vezama aktera poput Srđana Noga, Novice Antića i Mlađana Ðorđevića, koji su tokom masovnijih protesta "Jedan od pet miliona" pozivali vojsku i policiju da sprovedu puč i nasilno uzmu vlast u zemlji koja je kandidat za članstvo u EU.\n"Ukazivali smo i na to da se ostala samoproglašena demokratska opozicija, koja taj aspekt njihovog delovanja nikad nije osuđivala, niti se od njega ograđivala, deluje vrlo licemerno kad se radi o stanju ljudskih prava, medijskih sloboda i vladavine prava žali evropskim, a ne kremaljskim institucijama. Nogo i slični su oni koji podržavaju ruske politike, zbog kojih je EU Rusiji zavela sankcije".\nTakođe, CEAS ističe da je upozoravao i na upliv pro-kremaljskih struktura u navodno takođe pro-EU pokreta "Ne davimo Beograd", i dostavljao o tome neupitne dokaze, na koje niko nije reagovao.\nRuski nasilni nedemokratsko-autokratski pokušaji kopiranja nenasilnih iskreno pro-demokratskih pokreta već su viđeni i u Ukrajini i u Crnoj Gori i Severnoj Makedoniji, kažu u CEAS-u i nadaju se da će pravi analitičari i ozbiljni političari na Zapadu i ove nasilne demonstracije, koje imaju iste metode delovanja i čiji akteri dele iste vrednosti i kontakte, videti tačno tako.\n"Njihov zajednički cilj je zaustavljanje stabilizacije i demokratizacije Zapadnog Balkana, kompromisnog rešenja preostalih otvorenih pitanja koje bi ceo region, a i Srbiju, jače usidrio na političkom Zapadu. To je, uostalom, i interes nekih u Moskvi", navodi CEAS u saopštenju.\nCEAS osuđuje prekomernu upotrebu sile protiv pojedinaca, navodeći da MUP takve mora odmah da udalji sa zadataka, ali ukazuje da ti incidenti nikako nisu glavna okolnost koja se mora uzeti u obzir tokom praćenja ovih dešavanja.\nTakođe, CEAS sa žaljenjem konstatuje da dimne bombe, baklje i sporadična policijska brutalnost, nažalost privlače ovih dana više pažnje zapadnim medijima, nego mnogi pozitivni trendovi u Srbiji.\n"Delom se ovo može razumeti u svetu u kome se vesti moraju generisati 24 časa dnevno, ali kad postaju trend onda se postavlja pitanje da li i nekim delovima Zapada odgovara da se uruši pregovaračka pozicija Beograda u iznalaženju kompromisa o novom statusu Kosova".\nU CEAS-u se nadaju da oni neče posezati za metodama pro-kremaljskih struktura i legitimne vlasti destabilizovati vrbovanjem delova sistema bezbednosti, navedeno je u saopštenju.


Najbolji trener Super lige - Milojević bez konkurencije! - Sportske.net\nNajbolji trener Super lige - Milojević bez konkurencije!\nTrener koji je u sezoni na izmaku vodio Zvezdin tim do 28. šampionske titule proglašen je za najboljeg stručnjaka Super lige.\nGotovo - Zvezdi stigla zamena za Donalda!Sprema se čistka - Hoće li ovaj potez FSS učiniti prvenstvo regularnim?Najbolji igrač, najbolji trener i idealni tim Superlige? Večeras dobijamo odgovore!Zvezda povukla pravi potez! Posle ovoga, ''Marakana'' mora biti ispunjena do poslednjeg mesta!Neverica u Zvezdi! Pregovori u ćorsokaku, šampion ostaje bez važnog igrača, ne pomaže ni odlična ponuda?!\nŠef stručnog štaba Crvene zvezde Vladan Milojević proglašen je večeras za najboljeg trenera Super lige Srbije za sezonu 2017/18.\nMladi strateg zimus je nagrađen "Zlatnom loptom" od strane Fudbalskog saveza Srbije, a večeras je na manifestaciji "Prvi tim" poneo laskavu titulu najboljeg trenera Super lige u sezoni na izmaku.\nVladan Milojević nije imao konkurenciju, kolege i fudbaleri nisu imali dilemu kada je na red došlo glasanje. Jednostavno, trener Crvene zvezde je ostavio sve ostale stratege superligaških klubova daleko iza sebe.\nU svojoj prvoj sezoni na klupi prvog tima Crvene zvezde Vladan Milojević je vodio ekipu do evropskog proleća i 28. po redu šampionske titule.\nRukotvorina Vladana Milojevića bila je vidljiva u igri Crvene zvezde tokom čitave sezone i zbog toga je potpuno zasluženo imenovan za najboljeg strenera Super lige u sezoni na izmaku.


Park Stara banja obogaćen novim sadnicama Radio Gradačac – 56 godina sa vama…\nGradonačelnik Gradačca Edis Dervišagić danas je potpisao Deklaraciju povodom provedbe Inicijative za zeleniju i održivu budućnost.\nU okviru aktivnosti obilježavanja 13. oktobra Međunarodnog dana smanjenja rizika od katastrofa (13. oktobar – DRR dan) danas je na lokalitetu Stara banja u Gradačcu obilježen početak aktivnosti sadnje, odnosno ozelenjavanja područja grada Gradačca. Radi se o Inicijativi za zeleniju i održivu budućnost koju će Grad Gradačac u saradnji sa UNDP-om BiH realizovati sa sadnjom 1.000 sadnica do kraja godine. Na ovom lokalitetu bit će zasađeno oko 300 sadnica (smrče, bora, kestena, crvenolisne šljive i oraha).\nGrad Gradačac je i kroz dosadašnje aktivnosti intenzivno radio na sadnji drveća, odnosno ozelenjavanju urbanih površina sadnjom drveća u Aleji javora, Aleji kestenova i centralnom parku, tako da je rado prihvaćena inicijativa UNDP-a da se i na ovaj način nastavi sa aktivnostima ozelenjavanja površina, a istovremeno i poboljšanju kvaliteta života i zdravlja građana. Dio sadnica, kroz odredjene preventivne aktivnosti zaštite od prirodnih i drugih nesreća, biće posađen i na lokalitetima koje ugrožavaju prirodne nesreće poplave, klizišta i slično (OŠ Zeljina Donja i Područna škola u Jasenici).\nOva aktivnost je organizovana na inicijativu UNDP BiH a u sklopu zajedničkog programa „Smanjenje rizika od katastrofa za održivi razvoj u Bosni i Hercegovini“, kojeg finansiraju Vlada Švicarske i Ujedinjene nacije, a sprovode UN agencije: UNDP, UNICEF, UNESCO, UNFPA i FAO.\nProgram u kojem učestvuje i Grad Gradačac započeo je potpisivanjem povelje sa gradonačelnicima i načelnicima općina i gradova koji učestvuju u projektu (početkom 2020. godine), trajat će 4 godine, a ukupna vrijednosti je 8,4 miliona KM. Partneri u projektu su i Ministarstvo sigurnosti kao i entitetske civilne zaštite. Za realizaciju aktivnosti imenovana je Lokalna platforma za smanjenje rizika od katastrofa, a članovi platforme su iz sektora koji obuhvataju ovaj program.\nKroz ovaj program, u kojem učestvuje određeni broj općina i gradova iz Federacije BiH i RS, radi se na rješavanju prioriteta u oblasti smanjenja rizika od katastrofa koje su utvrdile lokalne vlasti i akteri u sektorima zaštite i spašavanja, obrazovanja, socijalne i dječije zaštite zdravlja i poljoprivrede.\nPodršku današnjoj akciji ozelenjavanja parka Stara banja dali su učenici Gimnazije “Mustafa Novalić” i MSŠ “Hasan Kikić” Gradačac.


Početna » Saša Paunović » Page 2\nPaunović nastupa sa listom pod nazivom Grupa građana „Sigurno napred“\nZamenik predsednika Demokratske stranke (DS) i predsednik opštine Paraćin Saša Paunović izjavio je da će na predstojećim lokalnim izborima u tom gradu nastupiti sa listom pod nazivom Grupa građana „Sigurno napred“.\nStefanović: Pošten gest Paunovića da izađe iz DS nakon odluke Predsedništva stranke\nZamenik predsednika Stranke slobode i pravde (SSP) Borko Stefanović ocenio je danas, povodom odluke predsednika opštine Paraćin Saše Paunovića da istupi iz Demokratske stranke (DS) i izađe na lokalne izbore, nakon odluke Predsedništva te stranke da mu ne da saglasnost za izlazak na te izbore, da je to pošten i ljudski gest i da mu „svaka čast na tome“.\nPredsednik Demokratske stranke (DS) Zoran Lutovac zahvalio je danas Saši Paunoviću na energiji i znanju koje je uložio u DS i na demokratičnosti koju je pokazao zastupajući svoj stav o izlasku na lokalne izbore u Paraćinu, ali da je dužnost DS da služi opštem interesu bez izuzetka.\nLutovac rešio da napravi red u stranci\nSaša Paunović, predsednik opštine Paraćin i zamenik predsednika Demokratske stranke, ovih dana će, kako je naš list već najavio, istupiti iz partije i predati listu za učešće na lokalnim izborima u Paraćinu, dok će rukovodstvo DS na čelu sa Zoranom Lutovcem, prema saznanjima našeg lista, već od danas krenuti u rešavanje problema koje stranci pravi grupica poslanika ove partije koja se protivi svakoj stranačkoj odluci.\nPiše: L. V. 2. 3. 2020.\nPostoji veoma jednostavno i, čini mi se, logično objašnjenje zašto je najnormalnija stvar na svetu da Nebojša Zelenović i Saša Paunović pozovu svoje građane na izbore.\nPiše: Snežana Čongradin 29. 2. 2020.\nPiše: Lidija Valtner - Mirjana R. Milenković 29. 2. 2020.\nRezultatski potencijal na lokalnim izborima u Šapcu i Paraćinu za Nebojšu Zelenovića i Sašu Paunovića su građani koji prave razliku između lokalnih i parlamentarnih izbora i oni koji ne glasaju za naprednjake već za druge opcije iz vlasti i opozicije.\nPiše: Lidija Valtner 28. 2. 2020.\nBaš je prava persona grata gospodin Dragoljub Bakić, arhitekta od integriteta i autoriteta.\nPiše: Mića Milošević 28. 2. 2020.\nPotpredsednik Narodne stranke i šef odborničke grupe Saveza za Srbiju u Skupštini Beograda Nikola Jovanović izjavio je danas da je strateški pogrešna odluka čelnika Šapca i Paraćina Nebojše Zelenovića i Saše Paunovića da učestvuju na lokalnim izborima, najavljenim za 26. april, i da nema mesta za sitne kalkulacije.


NAJPOVOLJNIJI KURS ZA EUR-o U Banca Intesa Beograd\nBanca Intesa Beograd je za stanovništvo uvela stimulativan prodajni i kupovni kurs za EUR-o, najpovoljniji na tržištu.\n1. Prvi deo ove nove ponude čini najpovoljniji kurs za otkup evra od stanovništva, koji je uvećan za više od 0,4% u odnosu na dosadašnji kupovni kurs za EUR-e. Fizička lica, bilo da jesu ili ne klijenti Banca Intesa Beograd dobijaju najviše dinara za svoje evre u svim ekspoziturama Banca Intesa Beograd.\nNa primer: po važećem kursu za 14. mart, fizičko lice za 1.000,00€ dobija u Banca Intesa Beograd 80.430,50 dinara.\n2. Drugi deo ponude se odnosi na fizička lica koja žele da kupuju evre uz istovremenu uplatu na oročenu deviznu štednju na period od 3, 6,12 i više meseci. Njima Banca Intesa Beograd nudi najpovoljniji prodajni kurs koji u primeni je od 11. marta.\nKurs Banca Intesa Beograd za prodate EUR-e fizičkom licu je, u zavisnosti od perioda oročenja, do 0,7% povoljniji od dosadašnjeg.\nNa primer: ukoliko fizičko lice želi da kupi 1.000,00€ i istovremeno ih oroči na godinu dana u Banca Intesa Beograd ih, po važećem kursu za 14. mart, kupuje za 81.158,19 dinara.\nOvom novinom Banca Intesa Beograd obezbeđuje stanovništvu izuzetan kurs i stimuliše deviznu štednju, s ciljem da dodatno poveća njen nivo. Banka je i u 2004. godini značajno, za više od 80%, povećala deviznu štednju, što je svrstava među prve tri, po ovom kriterijumu.


NovaEnergija.net » Servis mVisa u 10 zemalja Servis mVisa u 10 zemalja – NovaEnergija.net\nKompanija Visa (NYSE:V) najavila je uskoro dostupnost mVisa servisa na QR kodu, trgovcima i korisnicima u Egiptu, Gani, Indoneziji, Kazahstanu, Nigeriji, Pakistanu i Vijetnamu, uz dosadašnju dostupnost u Indiji, Keniji i Ruandi. Mobilno rešenje mVisa omogućava finansijskim institucijama, trgovacima i potrošačima bezbedno i jednostavno elektronsko poslovanje, čime se na tržištima u razvoju ubrzava prelazak sa gotovinskih na elektronska plaćanja.\nmVisa, prevazilazi probleme koje trgovci imaju sa infrastrukturom, omogućavajući potrošačima da koriste svoj mobilni telefona kako bi obavili bezgotovinsko plaćanje, platili račune ili poslali novac prijateljima i porodici. Proces je veoma jednostavan i obavlja se putem sigurnog povezivanja Visa debitne, kredite ili prepaid platne kartice korisnika sa mVisa aplikacijom. Aplikacija digitalizuje osnovni račun i omogućava korisnicima da prenesu sredstva sa svog na račun prodavca, pouzdano i sigurno, skeniranjem QR koda.\n“Korisnici stalno ističu koliko cene brzinu i jednostavnost upotrebe mVisa servisa ”, rekao je Uttam Nayak, Senior Vice President of Digital for Emerging Markets, Visa Inc. “Mali trgovci koji koriste mVisa servis prvi put, oduševljeni su brzinom i sigurnošću prihvatanja elektronska plaćanja bez dodatnog investiranja u POS infrastrukturu. Radujemo se širenju dostupnosti mVisa servisa i napredovanju digitalizacije plaćanja koja donosi operativno efikasna rešenja i brojne koristi za trgovce, finansijske institucije i potrošače.”\nKorist za trgovce od mVisa\nmVisa je inovativno rešenje koje omogućava trgovcima širom sveta da prihvataju digitalna plaćanja kupaca. Fleksibilna priroda QR kodova i činjenica da trgovci ne moraju da investiraju u POS infrastrukturu, omogućila je kompaniji Visa i njenim partnerima da ponude inovativna i intiuitivna rešenja koji potrošaćima širom sveta omogućavaju bezbedna elektronska plaćanja roba i usluga .\n• Visa radi sa Tata Sky, vodećim indijskim provajderom finansijskih usluga, koji svoje usluge “isporučuje” na kućnu adresu korisnika. Naime, Tata Sky omogućva pretplatnicima da dopune svoj tekući račun skeniranjem QR koda svojim mobilnim telefonima i to direktno sa svojih TV ekrana ili na mytatasky.com. Tata Sky korisnici mogu da poruče i plate svaku mesečnu ili jednokratnu platnu uslugu onda kada im je ta usluga potrebna, bez odlaska u Tata Sky outlet kako bi izvršili transakciju.\n• Mahanagar Gas Limited, snadbevač gasa iz Mumaja, izdaje korisnicima račune na kojima su odštampani mVisa QR kodovi. Korisnici jednostavno skeniraju QR kod sa svog računa, kao što bi uradili na kasi trgovca i obave transakciju u udobnosti svog doma.\nmVisa API i SDK servis su dostupni na Visa Developer Platformi kako bi pojednostavili integraciju procesa i omogućili tradicionalnim i netradicionalnim igračima da pokrenu nova rešenja u oblasti plaćanja što jednostavnije.\nInteroperabilnost je u temelju poslovanja kompanije Visa i bio je pokretačka snaga više od 50 godina. mVisa radi na istom temelju, kako bi mVisa korisnik bilo koje banke mogao da obavi transakciju kod bilo kog mVisa trgovca.\nPrednosti korišćenja ovog ekonomičnog rešenja bio je takođe razlog zašto Visa radi sa partnerima iz industrije kako bi predstavila BharatQR u februaru ove godine. BharatQR je prvo indijsko i svetsko standardizovano rešenje u oblasti plaćanja korišćenjem QR koda. Rešenje se zasniva na standardima mVisa servisa, a potrošači ne moraju da skeniraju različite QR kodove kod istog trgovca koji koristi različite platne mreže. Trgovac treba samo da prikaže jedan QR kod na izlogu radnje ili na mobilnoj aplikaciji banke. Osnova aplikacije za BharatQR može biti implementirana i u drugim zemljama kako bi se obezbedila svetski dostupna rešenja.\nServis mVisa u 10 zemalja was last modified: February 28th, 2017 by Jelena Jovičić


Ombudsman: Loši uslovi u bolnici u Kovinu | Autonomija\nOmbudsman: Loši uslovi u bolnici u Kovinu\nUslovi smeštaja vređaju ljudsko dostojanstvo i narušavaju osnovna ljudska prava psihijatrijskih pacijenata\nStanje u Specijalizovanoj neuropsijihatrijskoj bolnici u Kovinu je poboljšano, ali uslovi smeštaja i dalje vređaju ljudsko dostojanstvo i narušavaju osnovna ljudska prava psihijatrijskih pacijenata, saopštila je danas Kancelarija vojvođanskog ombudsmana.\nPovodom jučerašnje posete najstarijoj zdravstvenoj ustanovi tog tipa u Srbiji, Kancelarija pokrajinskog ombudsmana smatra da je za očuvanje dostojanstva pacijenata i osoblja bolnice potrebno doneti zakon kojim bi se detaljnije i jasnije regulisao način humanijeg i boljeg postupanja sa mentalno obolelim osobama.\nKako se navodi, objekti u kojima su smešteni pacijenti su stari i oronuli usled minimalnih ulaganja u njihovo održavanje proteklih decenija, a neadekvatna i restriktivna zakonska regulativa otežava pravilnu resocijalizaciju pacijenata koji su završili bolničko lečenje u ovoj ustanovi.\n„Poseban problem predstavlja smeštaj i resocijalizacija pacijenata izbeglih sa područja bivše SFRJ zbog nemogućnosti pribavljanja njihovih ličnih dokumenata, s obzirom na njihovo zdravstveno stanje i nemogućnost uspostavljanja adekvatne komunikacije po ovom pitanju sa nadležnim organima država iz kojih su izbegli“, navodi se u saopštenju.\nDodaje se da gorući problem predstavljaju akutna muška i ženska odeljenja koja je potrebno izmestiti, odnosno pacijente u njima odvojiti od onih sa lakšim poremećajima u cilju lakšeg i uspešnijeg lečenja obe grupe pacijenata.\nU saopštenju se navodi da rukovodstvo bolnice ulaže velike napore da, usled nedostatka materijalnih sredstava iz državnih izvora, ostvari dodatne prihode i poboljša uslove za smeštaj, negu i lečenje pacijenata i osvremeni načine rada u skladu sa svojim ovlašćenjima i mogućnostima.\nRukovodstvo i osoblje smatraju da bi se situacija u ustanovi i postupci kojima se reguliše ostvarivanje i zaštita prava pacijenata znatno poboljšala, ako bi se obezbedila adekvatna materijalna pomoć za rad ovakvih ustanova, u skladu sa usvojenim planom aktivnosti predviđenih Strategijom razvoja i zaštite mentaljog zdravlja Srbije, piše u saopštenju.\nNUNS osuđuje napad na imovinu urednika TV N1


Rušenje poretka: Amerika zadala jak udarac najvažnijoj svetskoj organizaciji - Sputnjik Srbija\n12:37 19 Februar 2020\n22:29 20.06.2018 Preuzmite kraći link\nVesti: Koji je sledeći potez SAD u UN? (video)\n„Savet za ljudska prava je specijalizovan organ u okviru UN koji je formiran tek 2006. godine, a SAD su postale članice tog saveta tek 2009. godine. Stoga će rad tog organa biti nastavljen bez SAD, isto onako kako je on funkcionisao u periodu od 2006. od 2009. godine. Ali setimo se da su SAD izašle i iz Uneska, pa se u tom smislu može reći da Vašington radi na postepenom slabljenju uticaja UN, kao i da SAD negativno utiču na savremeni poredak u svetu ili na ono što je od njega ostalo. Naravno, sklonost Vašingtona da deluje samostalno u jednostranom poretku više neće pozdravljati ni njihovi saveznici, na primer oni iz NATO-a. Takvo ponašanje može samo da pojača nesuglasice i protivurečnosti SAD sa saveznicima", smatra Beljski.\nizlazak, UN, SAD


MNOGI SE BRINU ZA BUDUĆNOST TENISA Agasi: Ne znam šta će se desiti kada se povuku Đoković, Nadal i Federer\nLegendarni američki teniser i nekadašnji trener Novaka Đokovića Andre Agasi kaže da se mnogi plaše kakav će biti tenis kada se povuče velika trojka.\n- Mnogo ljudi se plaši šta će biti sa tenisom kada ga Novak, Rafa i Rodžer napuste, ali ja bih na to gledao sa pozitivne strane - rekao je Agasi.\nOn smatra da postoje igrači koji bi mogli da osvajaju velike turnire u kontinuitetu, ali da još uvek nisu spremni za tako nešto.\n- Mislim da je Saša Zverev teniser na koga bi trebalo da se obrati pažnja, ali on trenutno nije spreman za velike stvari. Kada dođe vreme i kada nas napusti "velika trojka", tenis će biti spreman za nove momke koji će ovom sportu dati neki novi izgled. Nemac je igrač za kojeg mislim da će jednog dana imati dosta titula, ukoliko se bude pravilno razvijao. Ne možete da znate tačno koliko mu je potrebno vremena da postane šampion. Ima neverovatan talenat i bio bih šokiran kada ne bi osvojio niti jedan grend slem - naveo je Amerikanac.\nPotom se osvrnuo i na činjenicu da je Austalijanac Nik Kirjos najveći talenat od mladih igrača.\n- Kirjos možda poseduje najveći talenat od svih nadolazećih tenisera, ali moraćemo da sačekamo da li može da sklopi sve deliće u jedno. Mora da se fokusira na teren i verovatno mu je potreban neko da ga pravilno usmeri - zaključio je Agasi.\nBEZ REVANŠA Cibulkova ponovo eliminisala Anu Ivanović sa turnira\nNaša teniserka Ana Ivanović nije danas uspela da se plasira u polufinale turnira u Tokiju, pošto je izgubila od Dominike Cibulkove iz Slovačke sa 6:7, 3:6.\nNovak Đoković je čestitao Rafaelu Nadalu koji ga je nasledio na poziciji US Open šampiona.\nFEDERER BESNEO NA SUDIJU NAKON ŠTO MU JE ODUZEO POEN: Zašto nećeš da razgovaraš sa mnom?!\nRodžer Federer je završio učešće na turniru u Šangaju u četvrtfinalu porazom od Aleksandra Zvereva sa 6:3, 6:7(7), 6:3, a susret će pamtiti po još jednoj neprijatnosti.


Spajić: Rast januarski prihoda prvi dokazi da je Evropa sad održiva | MINA\nNaslovnicaGlavna vijestSpajić: Rast januarski prihoda prvi dokazi da je Evropa sad održiva\nSpajić: Rast januarski prihoda prvi dokazi da je Evropa sad održiva\nPodgorica, (MINA-BUSINESS) – Prihodi državnog budžeta su u januaru iznosili 106,7 miliona EUR neto i veći su oko 20,4 odsto ili 18,1 milion EUR u odnosu na isti prošlogodišnji period, pokazuju preliminarni podaci Ministarstva finansija i socijalnog staranja.\nJanuarski prihodi su i iznad plana budžeta za 2,9 miliona EUR, odnosno 2,8 odsto.\n“Nastavljen je trend rekordne naplate prihoda iz prošle godine. Prihodi od poreza na dodatu vrijednost (PDV) su iznad plana za januar za 1,3 miliona EUR ili 2,6 odsto, i iznose 50,3 miliona EUR. Januarski prihodi od akciza su iznad plana za 2,1 milion EUR ili 10,9 odsto, a iznose ukupno 21,1 milion EUR”, precizirali su iz Ministarstva.\nMinistar finansija i socijalnog staranja, Milojko Spajić, kazao je da su to prvi signali da su realno planirali budžet za ovu godinu i da nije tačna priča o neodrživosti programa reformi Evropa sad.\n“Nastavljamo da obezbjeđujemo stabilne prihode budžeta i pored značajnog smanjenja poreskog opterećenja na zarade, kojim je omogućeno najveće ikad povećanje plata u Crnoj Gori i to u jednoj godini”, poručio je Spajić.\nKako je najavljeno, u predstojećem periodu očekuje se još bolja naplata prihoda, jer će se osjetiti efekti povećanja zarada iz programa reformi i veće potrošnje.\nPrema podacima Uprave prihoda i carina (UPC), bruto naplata prihoda za januar iznosi 117,16 miliona EUR, što je 6,84 odsto više nego u istom mjesecu 2019. godine, u kojoj su bili rekordni prihodi.\nMinistarstvo će krajem februara objaviti objedinjene januarske podatke o svim prihodima i izdacima budžeta, u okviru redovnih mjesečnih izvještaja.\nCrna Gora je u prošloj godini ostvarila rekordnu naplatu budžetskih prihoda, čime je premašila i rekordnu 2019, o čemu se detaljan izvještaj može naći na sajtu Ministarstva.


Teme iz svakodnevnog života dece\nНасловна Општина Гајдобра Teme iz svakodnevnog života dece\nUdruženje "Veseli školarac" iz Gajdobre organizuje predavanja\nUdruženje „Veseli školarac“ iz Gajdobre, čiji je osnivač učiteljica Tijana Bratić, organizuje druženja sa decom u prostoriji čitaonice biblioteke „Jovan Dučić“, inače ogranka NB „Veljko Petrović“ iz Bačke Palanke.\nJednom nedeljno obrađuju se teme iz svakodnevnog života dece pa je prošle subote tema predavanja bila „Vršnjačko nasilje – uzrok i posledice“ i „Kako spečiti konflikte među decom“.\nPredavač diplomirani psiholog Jelena Šutović je dečacima i devojčicama na jedan kreativan način prezentovala svakodnevne situacije iz kojih može nastati verbalni konflikt koji vrlo često vodi ka fizičkom nasilju. Kroz spontane i neformalne razgovore deca su iznela svoja iskustva i načine kako deluju da bi se izbegle posledice i sprečile pojave vršnjačkog nasilja.\nUz teoretski i praktični deo deca su kroz crteže opisivala način kako rešavati nastale konflikte. Radionice koje prvenstveno imaju za cilj edukaciju biće organizovane i za roditelje pa se pozivaju svi zaintersovani da se priključe ovim predavanjima, koja će se i ubuduće baviti aktuelnim temama kako za decu tako i za roditelje.\nUdruženje Veseli školarac\nПретходни текст: Još traje uređenje bioskopa u Bačkoj Palanci (VIDEO)\nСледећи текстNjive sve manje plodne, Vojvodina bi za pola veka mogla da postane pustinja


Lažni Windows 11 krije RedLine, malver koji krade lozinke i podatke sa platnih kartica\nOpisi virusa, 14.02.2022, 09:30 AM\nKorisnici Windowsa 10 trebalo bi da budu oprezni zbog lažnih instalacionih fajlova za Windows 11 koji se koriste za širenje malvera RedLine koji krade podatke.\nRedLine nije naročito sofisticiran malver, ali s obzirom da može da ukrade lozinke, veoma je opasan. RedLine se prodaje za 150 dolara mesečno kriminalcima koji žele da kradu kriptovalute kao što su Bitcoin ili Ethereum.\nLopovi koriste različite taktike da ubede ljude da preuzmu malver, a najnovija koju su primetili istraživači iz HP su lažna obećanja o nadogradnji Windows 11 koji se koristi kao mamac za korisnike računara.\nSajber kriminalci su pokušali da iskoriste Microsoftovu najavu od 26. januara da Windows 11 „ulazi u završnu fazu dostupnosti i da je dizajniran za široku primenu za odgovarajuće uređaje“, pošto su registrovali svoj domen dan kasnije.\nIstraživači su otkrili da su oni koji šire RedLine registrovali lažni domen u nadi da će prevariti korisnike Windows 10 da preuzmu i pokrenu lažnu instalaciju za Windows 11. Napadači su iskopirali dizajn legitimnog veb sajta za Windows 11, ali se klikom na „Preuzmi odmah“ preuzima sumnjivi zip fajl.\n„Domen je privukao našu pažnju jer je nedavno registrovan, imitirao je legitimni brend i iskoristio je nedavnu najavu”, rekli su istraživači. Oni kažu da su sajber kriminalci koristili ovaj domen za distribuciju RedLine Stealera, malvera za krađu informacija koji se mnogo reklamira na hakerskim forumima.\nDomen za lažnu stranicu za nadogradnju Windows 11 registrovan je u Rusiji. Microsoftova stranica za nadogradnju Windows 11 se nalazi na domenu Microsoft.com. Malver ima za cilj da ukrade sačuvane lozinke iz veb pregledača, podatke kao što su informacije o kreditnoj kartici, kao i kriptonovčanike.\nWindows 11 je lukavstvo tipično za distributere RedLinea. U decembru se isti malver distribuirao sakriven u lažnoj verziji veoma popularne aplikacije Discord.\n„Pošto se ovakve kampanje često oslanjaju na to da korisnici preuzimaju softver sa veba kao početni vektor infekcije, kompanije mogu sprečiti takve infekcije preuzimanjem softvera samo iz pouzdanih izvora“, rekli su istraživači iz HP-a.


I drugi Lidl se gradi - prvi završen i još neotvoren | Kuda u Kupovinu\nI drugi Lidl se gradi - prvi završen i još neotvoren\nNemački lanac supermarketa "Lidl" kupio je na javnoj licitaciji prostor starog rasadnika na Futoškom putu za 233,4 miliona dinara.\nPredstavnici Lidla nisu mogli da daju zvanične informacije o rokovima izgradnje i planovima, jer nisu imali dozvolu centrale kompanije, ali su ipak potvrdili da planiraju da na Futoškom putu sagrade drugi prodajni objekat u Novom Sadu.\nPrvi supermarket "Lidla" već nekoliko meseci stoji sagrađen na uglu Bulevara vojvode Stepe i Bulevara Evrope i samo od odluke ove kompanije zavisi kada će biti otvoren. Prema poslednjim informacijama, to će se dogoditi 2018. godine.\nInače, u prostorijama UGZI-ja bila je zakazana i licitacija za prodaju placa od skoro 40.000 kvadrata, koji se nalazi takođe na prostoru nekadašnjeg rasadnika Gradskog zelenila na Futoškom putu, ali se za ovo zemljište, koje se nudilo po ceni od 687 miliona dinara, niko nije javio. Ova parcela, koja je namenjena za izgradnju tržnog centra, ponovo će biti ponuđena na licitaciji.


Dževad Galijašević otkrio ko želi da slomi kičmu srpskom narodu! | Vestinet.rs\nPočetna TEMA DANA\tDževad Galijašević otkrio ko želi da slomi kičmu srpskom narodu!\nSuštinski je potpuno nebitno kakav će biti konkretan rezultat napada na Republiku Srpsku.\nMnogo je važnije na koji način će vlade zapadnih zemalja, a prije svega SAD, Britanije i Njemačke, takav događaj iskoristiti za primjenu određenih političkih mjera koje imaju samo jedan cilj: slamanje kičme srpskom narodu, naglasio je za „Vesti“ stručnjak iz oblasti bezbjednosti i borbe protiv terorizma, Dževad Galijašević.\n„U toj funkciji su i borci Armije BiH koji su ponovo na ulicama i već na svim glavnim pravcima blokiranje magistralnih puteva kod Konjica, Doboja, Zenice, Sarajeva, Tuzle.\nNemam nikakve dileme da će Izetbegović zbog toga podržati svaku specijalnu operaciju uperenu protiv srpskog entiteta, kako bi se ova kriza prelila na područje Srpske“, naglasio je on.\nZato zvanična Banjaluka mora misliti na sebe kao na najvažniju liniju odbrane srpskog nacionalnog identiteta i državotvornog prostora na kome žive Srbi.\nKrajnje je vrijeme da se konačno društveno revalorizuje sve ono, naučeno iz vlastite istorije borbe i stradanja“, naglašava je on.\nAmerički tenkisti kritikovali ruski tenk „Armata“: Previše je dobar!


STRELJAŠTVO: JASMINA MILOVANOVIĆ NIJE VIŠE ČLAN SD „SMEDEREVO“\nStreljačka družina Smederevo i Jasmina Milovanović postigli su dogovor o prestanku dalje saradnje, tako da Jasmina Milovanović od 20. oktobra više neće biti član SD „Smederevo“, saopšteno je iz ovog sportskog kluba. Kako se navodi, dogovor je postignut isključivo u interesu što boljeg nastupa na Olimpijskim igrama Jasmine Milovanović koje se sledeće godine održavaju u Tokiju.\n-Jasmina Milovanović je postigla značajne rezultate u poslednjih 6 godina kao članica SD“Smederevo“ i ostavila je dubok trag u našem klubu i bila je uzor i kapiten našim mladim strelcima. Iz pomenutih razloga SD „Smederevo“ želi svu sreću Jasmini Milovanović u nastavku karijere – navodi se u saopštenju.\nJasmina Milovanović će svoju karijeru nastaviti u Streljačkom klubu „Akademac“ iz Beograda.\nfoto: SD „Smederevo“\nOK SMEDEREVO CARINA: OSVOJEN TURNIR I ORGANIZOVANO TESTIRANJE ZA REPREZENTACIJU\nU organizaciji odbojkaškog kluba Smederevo Carina, a u saradnji sa Odbojkaškim savezom Srbije, u našem gradu je održano testiranje dečaka za reprezentaciju, saopšteno je iz ovog kluba.\n-Testirani su dečaci rođeni 2005. i 2006. godine iz Podunavsko-Braničevskog okruga, a pored naših dečaka testiranju su prisustvovali i dečaci iz Požarevca i Velikog Gradišta. Ovo je druga godina za redom da odbojkaški savez Srbije našem klubu poveri organizaciju ovakvog tipa testiranja, što je još jedan dokaz da su odnosi sa savezom na visokom nivou, kao i da naš klub napreduje iz godine u godinu u svakom pogledu. Testiranju su prisustvovali i Strahinja Kozić, Bogdan Sretenović i dr Ljuba Martinović – navode u OK Smederevo Carina.\nProteklog vikenda OK Smederevo Carina bio je i organizator turnira za kadete, na kojem su, osim domaćina, učestvovale ekipe Partizana iz Beograda, Mladog Radnika iz Požarevca i Laki Stara iz Beograda.\n-U odigranim polufinalima naši kadeti su bili bolji od Laki Stara rezultatom 2:0 (25:16, 25:17), dok je Partizan bio bolji od ekipe Mladog Radnika rezultatom 2:1 (19:25, 25:20, 15:10). U utakmici za treće mesto ekipa Mladog Radnika je savladala Laki Star rezultatom 2:1 (25:19, 20:25, 15:10), dok su u finalu naši momci bili bolji od ekipe Partizana rezultatom 3:1 (25:23, 25:19, 23:25, 27:25).\nNaši momci su pokazali da poseduju zavidan kvalitet i da njihovo vreme tek dolazi, a ono što je još upečatljivije jeste da dosta tih momaka iz kadetske selekcije i trenutno čini deo seniorskog tima koji se ove sezone takmiči u Prvoj ligi Srbije – kažu u ovom klubu.\nTrener kadeta i kapiten seniorskog tima Petrović Petar je, nakon odigranog turnira, izrazio zadovoljstvo organizacijom i učinkom.\n-Generalno, zadovoljan sam što smo napravili jedan ovako lep događaj u našem gradu za našu decu da odigraju što više utakmica kao i da se uigraju pred kadetsko prvenstvo. Odličan je bio kvalitet ekipa i drago mi je što smo dobili Partizan u finalnoj utakmici koja je bila jako borbena i interesantna za gledanje, takođe i neizvesna do samog kraja. Mislim da je želja mojih momaka i borba pred domaćom publikom bila odlučujući faktor za pobedu – rekao je Petrović.\nDodeli pehara prisustvovao je i Zoran Debeljković, predsednik Podunavsko-Braničevskog saveza.\nU utorak, 22. oktobra, seniori OK Smederevo Carina putuju u Suboticu, gde će od 19 časova odigrati utakmicu osmine finala kupa Srbije protiv ekipe Spartaka.\nfoto: OK Smederevo Carina\nMLADI DŽUDISTI KLUBA „MLADOST CARINA“ OSVOJILI TRI MEDALJE\nNa međunarodnom takmičenju za mlađe uzraste kategorije “ Svetislav Ivanović – ES“, koje je proteklog vikenda održano u Beogradu, u organizaciji džudo kluba „Partizan“, od ukupno šestoro takmičara džudo kluba „Mladost Carina“ njih troje se vratilo sa medaljama.\n-U konkurenciji 520 takmičara iz 50 klubova iz Republike Srpske i Srbije, u mlađim poletarkama do 38 kilograma Sofija Kostić, posle tri borbe, zauzela je treće mesto. U mlađim poletarcima do 22 kilograma Vukašin Simonović osvaja bronzu, Ognjen Kostić u starijim poletarcima do 42 kilograma brilijantnim pobedama u sve tri borbe dolazi do zlata. Nažalost, njihovi klupski drugari Maja Živić, Strahinja Ivanović i Ognjen Tančić, iako su dali sve od sebe, nisu uspeli da dođu u posed neke od medalja. Sa obzirom na to da je većini od njih ovo prvo učešće na nekom takmičenju, postignuti rezultat je i više od očekivanog. Nema opuštanja nastavljamo dalje sa radom i idemo u nove pobede koje nas već sledećeg vikenda očekuju u Novom Sadu u dva dana za sve uzrastne kategorije – kažu iz džudo kluba „Mladost Carina“.\nSTRELJAŠTVO: VALTER KUP U SMEDEREVU\nNa strelištu u Sportskoj hali naredna tri dana održava se peti međunarodni omladinski Valter kup vazdušnim oružjem, koji će, kako je najavljeno iz Streljačke družine Smederevo, biti najmasovniji i najkvalitetniji do sada, sa preko 400 nastupa u svim kategorijama.\nNa Valter kupu će se okupiti 219 strelaca juniorskog i kadetskog uzrasta iz 10 država (Indija, Rusija, Kipar, Bugarska, Slovenija, severna Makedonija, Hrvatska, Bosna i hercegovina, Crna Gora i Srbija), koji će u tri takmičarska dana učestvovati u 12 pojedinačnih disciplina i 6 ekipnih takmičenja (uzrastne kategorije do 16,18 i 20 godina). Za najbolje su pripremljene dve glavne nagrade – puška i pištolj (Walther).\nTurnir se održava po sloganom „Oslobodi svoj talenat“. U petak i subotu je takmičenje za Veliku nagradu Smedereva, a nedelja je rezervisana za Valter kup.\nČaslav Živojinović (24) iz sela Vranovo nestao je u utorak, 29. oktobra, oko 10 sati i 30 minuta, kada je kolima otišao od svoje kuće, i od tada se ne javlja. Nestanak je policiji prijavljen istog dana u popodnevnim časovima.\n-Nestanak je prijavio njegov stariji brat, nakon čega su preduzete sve neophodne mere za ovakve slučajeve, raspisana je centralna objava za nestalim licem i o tome obaveštene sve policijske uprave na teritoriji Srbije. Za sada nema novih saznanja niti informacija da je negde pronađen – potvrđeno je za „Smederevske novine“ u PU Smederevo.\nKako nezvanično saznajemo, Časlav je u utorak pre podne, bratu i ocu sa kojima živi, rekao da ide do grada u banku. Odvezao se u automobilu „Ford fokus“, ali se nije vratio kući, kada se porodica uznemirila i prijavila nestanak. Na društvenim mrežama prijatelji su objavili njegovu fotografiju uz broj telefona i apel za bilo kakvu informaciju gde bi mladić mogao da se nalazi.\nOBELEŽILI POLA VEKA ZAJEDNIČKOG ŽIVOTA\nDvanaest bračnih parova, koji su sudbonosno „da“ izgovorili pre pola veka, davne 1969. godine, proslavili su, u Klubu Udruženja penzionera,u organizaciji Crvenog krsta, 50 godina braka. Prigodan ručak i poklone za 24-oro sugrađana pripremili su donatori, a svi okupljeni iskazali su veliko poštovanje prema ljudima koji su dočekali ovaj jubilej zajedničkog života.\n-Pošto živite 50 godina zajedno, boja vašeg braka postaje zlatna, a zlato ima veliku vrednost. Svi zajedno smo došli da se radujemo, pokžameo veliko poštovanje prema vama, jer vi ste primer kako ljubav treba da se gaji. Ljubav koja traje 50 godina ima sjaj zlata, ona podrazumeva međusobno poštovanje i poverenje. Kad se izračuna u danima proveli ste zajedno 18.260 dana i noći, ali verovatno i više i duže, jer ste se upoznali, zavoleli, zaljubili i nadamo se i želimo vam da ta vaša ljubav traje još i da dočekate i 75 godina braka – rekla je obraćajući se prisutnima Živoslava Lazić, predsednica Crvenog krsta Smederevo.\nBrak opastaje, otkrivaju Markovići, zahvaljujući toleranciji i razumevanju.\n-Mladima bih poručila da budu tolerantni, i da ne misle da samo ljubav održava brak, treba dosta toga da se „proguta“. Ljubav ide posle na decu. Takođe, materijalna situacija nije presudna za opstanak braka. Možda za ove mlađe sada jeste, svi hoće da imaju kule i gradove, a vremenom vide da im to ništa ne znači. Treba da počneš od viljuške i kašike, pa da stekneš sve sam, to je ono pravo – kaže Nadežda (68), koja sa suprugom Miodragom (73) ima dvoje dece i četiri unučeta.\nInače, ovo je 24 put da „Zlatnu svadbu“ organizuje Crveni krst i uvek je to u mesecu oktobru, koji se obeležava kao mesec starih.\nODRŽANA JAVNA RASPRAVA O NACRTU GRADSKOG BUDŽETA ZA NAREDNU GODINU\nU velikoj sali Skupštine grada održana je javna rasprava o Nacrtu odluke o budžetu grada Smedereva za narednu, 2020-tu godinu. Predstavljanju plana o prihodu gradske kase i rashodima i izdacima u sledećoj godini, prisustvovali su predstavnici službi lokalne administracije, javnih preduzeća i Stalne konferencije gradova i opština, ali ne i građani i građanke, koji su na licu mesta mogli da daju svoje komentare, sugestije i predloge za trošenje budžetskih sredstava.\n-Mi smo ovaj poziv objavili još pre deset dana. Lično mislim da građani možda nemaju dovoljan nivo informacija i znanja o načinu i kreiranju budžeta, ali ovo je jedan od koraka približavanja budžeta ka svakom pojedinačnom građaninu i očekujem da će u narednom periodu da bude mnogo više građana sa konkretnim predlozima – kaže Slaviša Stošić, član Gradskog veća zadužen za finansije.\nNavodi da je jedan od ciljeva javne rasprave, prvi put organizovane na ovu temu u našem gradu, da „transparentnost budžeta dođe do izražaja u velikoj meri, jer je to put i način da informacije o pozicijama iz budžeta budu dostupne svim građanima“. Naveo je i da je u tom smislu ove godine napravljen i značajan pomak, jer je napravljen tzv. „Građanski vodič“ sa uputstvom kako građani mogu da postave pitanje, da dobiju informaciju kako se formiraju prihodi, da imaju uvid za šta se sredstva troše i daju predloge i neposrednu sugestiju.\n-Ovo je prvi živi događaj, kao javna rasprava koji realizujemo. Mi smo u prethodnom periodu imali više sugestija koje su bile dostavljene elektronskim putem i mejlom i od strane građana, ali je namera da svaki građanin, pre svega u delu kapitalnih projekata, može da da predlog, npr. da se sredi jedna ulica, što ne predstavlja veliki nivo sredstava, a značajno je za funkcionisanje nekog dela mesne zajednice, i da takvi predlozi dođu do nas. Nadležno odeljenje i Gradska uprava nekada ne mogu da sveobuhvatno vide sve probleme na terenu, a na ovakav način želimo da građani koji imaju problem, da ga prenesu i da on uđe u postupak i proces donošenja odluke o budžetu – rekao je Stošić.\nPrema predviđenom nacrtu, budžet grada Smedereva za 2020-tu godinu iznosiće 4.335.919.288 dinara, a njime je obuhvaćen i 51 kapitalni projekat čija realizacija je počela ili je planirana za naredni trogodišnji period.\nU Smederevskoj železari sinoć je došlo do curenja amonijaka, potvrđeno je za „Smederevske novine“ iz kompanije HBIS Srbija. Povodom akcidenta, koji se dogodio, a za koji je javnost saznala putem društvenih mreža, saopšteno je sledeće:\n-U kompaniji HBIS Srbija, na skladištu amonijaka, Postrojenja za proizvodnju zaštitnog gasa pogona Hladna valjaonica, 23. oktobra 2019. u 21:07 časova došlo je do curenja amonijaka na jednom od ventila. U 21:17 časova, brzom intervencijom kompanijskih službi, ventil je zategnut i sanirano je dalje curenje amonijaka. Merenjem na licu mesta utvrđeno je da je maksimalna koncentracija iznosila\n58ppm-a u neposrednoj blizini samog ventila, a da u zoni širenja nije iznosila više od 10 metara od samog ventila. Ova situacija je isključivo tehnološke prirode i nije mogla da izazove nikakvo ugrožavanje ni zaposlenih, ni građana okolnih sela, ni životne\nokoline. U kompaniji HBIS Srbija ispoštovane su sve procedure koje su predviđene u ovakvim situacijama – saopšteno je iz kompanije.\nI dok su iz kompanije HBIS Srbija našoj redakciji prosledili odgovor na pitanja u vezi sa ovim incidentom, inspekcijske službe, nadležne za ovu oblast, do trenutka pisanja teksta nisu se oglasile.\n-To nije naša nadležnost, već nadležnost republičke inspekcije za zaštitu životne sredine, pitajte njih – rekao nam je Miroslav Ilić, načelnik Odeljenja za inspekcijske poslove i poslove komunalne policije Gradske uprave Smederevo.\nU ministarstvu zaštite životne sredine nezvanično nam je rečeno da se u ovakvim slučajevima uvek prvo obaveštava lokalna samouprava, ali zvaničan odgovor još uvek nam nije prosleđen.\nGRAĐANI SMEDEREVA NAJMANJE ZADOVOLJNI DOSTUPNOŠĆU MESTA ZA PARKIRANJE\nSmederevci su najzadovoljniji dostupnošću mesta za kupovinu, a najnezadovoljniji dostupnošću mesta za parkiranje, pokazalo je istraživanje o zadovoljstvu građana kvalitetom života u lokalnoj zajednici i uslugama lokalnih samouprava, koje je sproveo program SWISS PRO u saradnji sa CESID-om. Čak 92 procenta sugrađana nije upoznato sa prioritetima gradskog budžeta, dok 80 odsto Smederevaca smatra da u radu lokalne samouprave najbolje funkcioniše Opšta uprava. Najnegativnije su ocenjeni inspekcijska i poreska služba, čiji rad je pozitivno prepoznao samo po 1 procenat građana Smedereva.\nIstraživanje je sprovedeno od 15. marta do 20. aprila, njime je obuhvaćeno 50 lokalnih samouprava južno od Beograda, na slučajnom, reprezentativnom uzorku od 11.387 punoletnih građana. Na teritoriji našeg grada, istraživanje je obuhvatilo 300 ispitanika.\n-Uzorak od 300 građana nije mali, vrlo je specifičan. Ako vam kažem da u Americi uzorak, kada se radi istraživanje, iz političkih razloga, nije veći od 2.000 u zemlji koja ima 330 miliona stanovnika, onda je jasno da je ovo istraživanje vrlo metodološki naučno zasnovano, najpreciznije moguće – objašnjava Dragan Mladenović, savetnik za dobro upravljanje na programu SWISS PRO.\nDodaje da ovo istraživanje lokalnim samoupravama ukazuje na problematične tačke u radu koje treba popraviti, ali i da omogućava da gradovima i opštinama koje to žele SWISS PRO ponudi tehničku podršku za usvajanje ili unapređenje lokalnih politika, normativnog okvira i mehanizama da se regulative ispoštuju.\n-Cilj je da onima koji vode lokalne samouprave, ljudima koji su izabrani ili su postavljeni, na društveno odgovorne funkcije u javnoj upravi, pružimo informacije koje su konkretne i koje im mogu poslužiti da tačno fokusiraju kuda treba dalje raditi na reformi internog lokalnog upravljanja u smislu unapređenja odgovornosti i transparentnosti u radu javnog sektora. Oni tačno dobijaju informacije kojim javnim uslugama i kojim segmentima rada javne administracije, javnog sektora, javnih preduzeća, građani nisu zadovoljni – navodi Mladenović.\nIstraživanje je, kaže Bojan Klačar, izvršni direktor CESID-a, donelo nekoliko značajnih zaključaka. Pre svega, da postoji trend zadovoljstva ljudi uslugama koje pruža lokalna samouprava, 45 odsto ljudi u Centralnoj Srbiji je zadovoljno uslugama koje dobiju.\n-Kada je reč o Smederevu 57 odsto ljudi je zadovoljno uslugama koje im pruža lokalna samouprava, dok je 32 odsto onih koji nisu zadovoljni. Nešto oko trećine ljudi kaže da žive bolje, najveći broj ljudi se izjasnio da živi identično, a svaka deseta osoba u Smederevu živi lošije nego što je živela pre tri godine – navodi Klačar deo rezultata istraživanja.\nKada je reč o poverenju građana Smedereva, ono je relativno ujednačeno između gradonačelnice(19%), gradske administracije(18%), Skupštine grada(18%) i Gradskog veća (17%). Ovi procenti u gotovo svih sedam uporednih lokalnih samouprava, čiji su rezultati prezentovani, su značajno viši, a jedini grad u kome su oni niži je Bor. Zanimljivo je i to da je u Smederevu najniži procenat ispitanika koji su izjavili da nikada nisu koristili neku vezu ili poznanstvo da lakše obave neke stvari u Gradskoj upravi (52%), dok je 47% njih izjavilo da je za to koristilo rođake ili prijatelje koji rade u Gradskoj upravi. Takođe, izuzetno veliki broj sugrađana, čak 92% izjavilo je da nije upoznato sa prioritetima gradskog budžeta, ali naš grad u tome ne prednjači, jer ima lokalnih samouprava u kojima je taj procenat ispitanika i viši. Zanimljivo je i to da ispitanici sa teritorije našeg grada nisu prepoznali problem zagađenja kao prioritetni.\nAktivnosti programa Swiss PRO podržava Vlada Švajcarske u saradnji sa Vladom Srbije, a sprovodi kancelarija Ujedinjenih nacija za projektne usluge (UNOPS) u partnerstvu saStalnom konferencijom gradova i opština (SKGO).\nRezultate istraživanja, koji su prezentovani u Skupštinskoj sali Gradske uprave, možete pogledati ovde:\nUNOPS- Smederevo, 23.10.2019.\nGrad Smederevo poziva sve građane i građanke da se, u okviru postupka pripreme budžeta za 2020. godinu, upoznaju sa Nacrtom Odluke o budžetu grada Smedereva za narednu godinu, objavljeno je na zvaničnom sajtu lokalne samouprave.\n-Nacrt odluke o budžetu grada Smedereva za 2020. godinu i Upitnik za prikupljanje predloga i komentara građana na Nacrt odluke o budžetu grada Smedereva za 2020. godinu objavljeni su na internet stranici grada Smedereva www.smederevo.org.rs u okviru banera: Budžet grada Smedereva – navedeno je u objavljenom obaveštenju.\nJavna rasprava o Nacrtu odluke o budžetu grada Smedereva za 2020. godinu održaće se 25. oktobra 2019. godine (petak) u Skupštinskoj sali grada Smedereva, ulica Omladinska 1, sa početkom u 10 sati.


Španci ignorišu „državu Kosovo“ - Sputnjik Srbija\n20:38 22 April 2021\nŠpanci ignorišu „državu Kosovo“\n12:57 15.03.2021 (osveženo 12:58 15.03.2021) Preuzmite kraći link\nFudbalski savez Španije je doneo odluku da ignoriše ime samoproglašene države Kosovo u najavi predstojeće utakmice kvalifikacija za Svetsko prvenstvo u Kataru 2022. godine.\nŠpanski savez se našao u velikim problemima pošto je za rivala dobio selekciju nepriznate države, koju je u ranijim izveštajima nazivao „teritorijom Kosova“.\n„Španija je popustila pred UEFA, ali pred tzv. Kosovom – neće“ /video/\nŠpanci su nameravali da spreče isticanje državnih obeležja tzv. Kosova, ali su poklekli pod naređenjem UEFA.\nIpak, u najavi prestojećih utakmica kvalifikacija za Svetsko prvenstvo, Španci nisu pomenuli nijednu reprezentaciju.\nU ranijim slučajevima Španci su obaveštavali javnost da će u prvom krugu utakmica igrati protiv Grčke, Gruzije i teritorije Kosova.\nPosle odluke UEFA, princip je promenjen – spisak igrača koje je odabrao selektor Luis Enrike nije praćen takvim opisom.\n„Ovo je spisak igrača za tri naredne utakmice u kvalifikacijama za Svetsko prvenstvo“, navedeno je u opisu.\nUtakmica između Španije i kosovske ekipe je na programu 31. marta u Sevilji, u okviru trećeg kola kvalifikacija.\nO svemu što se dešava u vezi sa tim duelom, za Sputnjik sport je govorio novinar Vlada Stanković, u emisiji Miljanov korner.\n► „Oni priznaju Kosovo kao nezavisnu državu, sigurno su pripretili Špancima“ /video/\n► Priština isterala svoje – Španija dozvolila isticanje himne i zastave tzv. Kosova\n20:31 Lideri LNR i DNR spremni za sastanak sa Zelenskim na kontakt liniji u Donbasu\n20:28 Odavanje počasti žrtvama Jasenovca Milanović pretvorio u petparačku predstavu\n20:27 Ništa nije isto bez Novakovih suza /foto, video/


Slava Bele Crkve dan Svetog velikomučenika Dimitrija- Mitrovdan obeležena je uz rezanje slavskog kolača u zgradi Organa opštinske uprave. Sveti Dimitrije je zaštitnik ove varošice u znak sećanja na 8.novembar 1918.godine kada je srpska vojska ušla u Belu Crkvu i oslobodila je.\nDomaćini proslave bili su predsednici opštine i SO Darko Bogosavljević i Marjan Aleksić.\nDan Svetog velikomučenika Dimitrija u narodu poznatiji kao Mitrovdan posvećen je antičkom komandantu Soluna koji je stradao zbog širenja hrišćanstva. Mitrovdan je danas proslavljen u brojnim domovima u opštini Bela Crkva ali i u samoj opštini.\n-Danas je slava svih belocrkvana, Svetog Dimitrija obeležavamo u znak sećanja na 8.novembar kada je Bela Crkva oslobođena u Velikom ratu. Želim da se još dugo okupljamo u zdravlju i veselju na ovaj značajan dan, i da ćemo i u svim ostalim danima imati dobru saradnju u cilju dobrobiti stanovnika opštine, rekao je Darko Bogosavljević predsednik opštine Bela Crkva.\nOsvećenje i rezanje slavskog kolača obavio je sveštenik Stefan Jovičić, koji se nakon rezanja kolača obratio okupljenima.-Neka je na zdravlje i na spasenje sečenje slavskog kolača. Čestitam svima koji se trude da Bela Crkva bude lepše mesto za život. Danas proslavljamo velikog ugodnika Božijeg i velikog mučenika Hristovog i veoma je lepo što se ugledamo na tako velike i svetle primere kao što je Sveti Dimitrije, i svakoga dana treba da se sećamo velikih mučenika. Izabrani ste od strane naroda da taj narod predstavljate i vodite, i činite to tako da možete mirno da završite dan, a Bog će to nagraditi. Na vama, i na svima nama je da se trudimo i da damo doprinos da naša sredina bude bolja.\nGradski hor „Bella musica“ kao i svake godine učestvovao je izvođenjem duhovnih kompozicija na obeležavanju slave.


MMF upozorava Srbiju: Ove dve evropske ekonomije su NAJVEĆA OPASNOST za vas | Najnovije vesti - Srbija danas\n30.08.2019. • 11:49 Srbija Danas/Blic\nPrema najnovijim podacima Republičkog zavoda za statistiku, srpske firme su u 2018. godini najviše izvozile u Italiju (13,8 odsto) i Nemačku (12,2 odsto ukupnog izvoza).\n- Kao mala otvorena ekonomija, Srbija je veoma ranjiva na spoljne uticaje - jasno je naveo MMF u svom izveštaju, nastavljajući da objašnjava način uticaja EU usporavanja na Srbiju i na posledice.\n- Efekat usporavanja ključnih trgovinskih partnera Srbije – Nemačke, Italije i cele evrozone, dostiže vrhunac nakon četiri kvartala, i to otprilike u iznosu četvrtine inicijalnog šoka. Manji rast Nemačke ili Italije za jedan procentni poen izazvao bi smanjenje rasta Srbije za 0,12 procenata nakon jednog kvartala. Maksimalni mogući efekat posle godinu dana, odnosno četiri kvartala, bio bi 0,25 procentnih poena - precizno je naveo MMF.\nOva međunarodna institucija, pod čijim su patronatom godinama unazad srpske finansije, navodi i da bi Srbija mogla da trpi znatno veće posledice imajući u vidu ekonomsko usporavanja cele evrozone, a s obzirom na učešće svih tih zemalja u ukupnom izvozu Srbije. Praktično, kako navodi, "nepovoljni šok od jednog procenta izazvao bi niži rast Srbije za oko 0,65 procentnih poena, uz maksimalni uticaj od 1,4 procenta posle godinu dana".\n- To znači da se uprkos nekim znakovima oporavka evrozone u prvom kvartalu 2019. godine, uticaj usporavanja iz 2018. može i dalje manifestovati u Srbiji tokom cele godine zbog odloženih efekata, uključujući i strane direktne investicije - ističu analitičari MMF.\nProfesor Mlađen Kovačević kaže da je Srbija već imala negativna iskustva sa svetskom finansijskom krizom 2008. godine i da je još tada pokazala svoju osetljivost na dešavanja u velikim evropskim ekonomijama. Kako podseća u razgovoru, 2009. zabeležili smo pad BDP-a od 3,1 odsto, uprkos prethodnim prognozama MMF koji je očekivao rast od 6,1 procenta.\nSagovornik smatra da kriza u Nemačkoj, Italiji i u drugim zemljama evrozone nije za potcenjivanje i da će se svakako odraziti na Srbiju, kako kroz smanjenje izvoza, tako i kroz moguće delimično obustavljanje proizvodnje u nekim stranim kompanijama koje posluju u našoj zemlji. On očekuje i manji priliv stranih investicija.\n- Verujem da će već ove godine rast BDP-a biti osetno manji od najavljenog, jer je u prvih šest meseci industrijska proizvodnja manja za 2 odsto, ova suša će jako teško pogoditi poljoprivredu, a i izvoz raste vrlo sporo. Ako dođe do dodatne eskalacije krize u Italiji, Nemačkoj, Francuskoj, to bi nas itekako pogodilo - objašnjava profesor Kovačević.\nU najnovijem izveštaju MMF navodi da je globalna ekonomska aktivnost usporila u drugoj polovini 2018. godine, sa izrazitim padom u evrozoni koji je uticao na srpsku ekonomiju. Taj trend se, inače, nastavio i u 2019. uz sve izraženija strahovanja najvećih evropskih, ali i svetskih, privreda od nadolazeće recesije. Izveštaj MMF-a potvrdio je značaj negativnih prelivanja u Srbiju putem trgovine i stranih direktnih investicija. Istraženo je još nekoliko kanala, uključujući i doznake i poslovno poverenje\n- Izvoz robe iznosio je u 2018. godini oko 36 procenata BDP-a. Oko dve trećine izvoza bilo je u zemlje EU, a Nemačka i Italija bili su ključni trgovinski partneri Srbije. Poslednjih godina i priliv stranih direktnih investicija se stalno povećava, dostižući 3,5 milijardi evra ili oko 8 odsto BDP-a u 2018. Slično kao i izvoz, većina priliva SDI dolazi iz evro-područja - podseća MMF.\nPrema analizi londonske kompanije za makroekonomska istraživanja Capital Economics, pet velikih svetskih privreda je na pragu rececije, od kojih su tri evropske: Britanija, Italija i Nemačka. Rast britanske privrede je opao u drugom kvartalu ove godine, u Italiji rast stagnira, a Nemačka beleži loše privredne rezultate tri uzastopna meseca koja prethode junu. Izvan Starog kontinenta, Meksiko je zamalo izbegao ulazak u recesiju tokom poslednja dva kvartala, ali ne i Brazil koji je ušao u recesiju u drugom kvartalu ove godine. Takođe, čak 34 odsto američkih ekonomista koje je anketirala Nacionalna asocijacija za ekonomiju poslovanja (NABE) uvereno je da će privredno usporavanje SAD preći u recesiju 2021.\nNajveću brigu srpskoj privredi zadaje Nemačka, gde je uz pad industrijske proizvodnje prisutan strah stručnjaka, ali i nemačke vlade, da je nakon šest godina ova zemlja stigla nadomak recesije. Prema podacima Republičkog zavoda za statistiku, u prvih šest meseci ove godine izvoz robe je u odnosu na isti period 2018. porastao za 6,7 odsto i imao je vrednost od 8.584,2 miliona evra, dok je uvoz rastao brže, po stopi od 9,1 odsto.\nNa listi prvih pet proizvoda u izvozu nalaze se setovi provodnika za avione, vozila i brodove (101 milion dolara), kukuruz (62 miliona dolara), toplo valjani proizvodi (gvožđe i nelegirani čelik) u koturovima (46 miliona),nove spoljne gume za automobile (40 miliona) i rafinisanog bakra sa 33 miliona dolara. Među uvoznim proizvodima dominiraju lekovi za maloprodaju (58 miliona dolara), pribor za motorna vozila (49 miliona), koks i polukoks od kamenog uglja (43 miliona), sirova nafta (43 miliona) i rude bakra i koncentrata sa 37 miliona dolara.\nMMF Republički zavod za statistiku Italija Nemačka EU Ekonomija


EU: Stavovi srpske i albanske strane počinju da se približavaju!\nKosovo je evropsko pitanje i Unija će učiniti sve da na ovom pitanju pokaže liderstvo ali i iskaže jedinstvo, poručeno je danas, izmedju opstalog, sa neformalnog sastanka evropskih ministara spoljnih poslova u Portugalu. Uz ovo, iako stidljive, postoje naznake o blagom približavanju stavova Beograda i Prištine, čulo se danas tokom zaključnog dana ministarskog skupa.\nKosovsko pitanje nije samo bezbednosni izazov, već i proces na kojem će se dokazati ili propasti zajednička evropska spoljna politika, kakvu želi da učvrsti i osnaži zvanični Brisel. Predsedavajući Saveta ministara, portugalski šef diplomatije, Luis Amado, tako danas ukazuje na opsanost da na kraju procesa, uz nepostojanje zajedničkog stava o tome kakva budućnost je najbolja za Kosovo, Srbiju i region, Evropa se nadje u situaciji gde će Rusija i Amerika zadržati snažne pozicije, uz Uniju koja tu poziciju, zbog nejedinstva, jednostavno, nema.\nVisoki predstavnik EU, Havijer Solana, koji bi želio da njegov posao i misija bude prepoznata kao zajednička, evropska diplomatija, upozorava da će, na kraju, svima biti jasno kako je samo Unija ta koja će preuzeti odgovornost za odluke i njihove posledice, kao i da će voditi dugogodišnji proces kakav bi trebao da usledi nakon utvrdjivanja kosovskog statusa. Podvlačeći važnost jedinstva evropskih članica, on posredno odgovara na američke najave mogućeg jednostranog priznavanja nezavisnosti Kosova.\nSam evropski predstavnik u Trojci, ambasador Volfgang Išinger je nakon sastanka sa ministrima izjavio kako je uveren da je danas ojačan proces koji vodi Trojka- ojačala ga je nedvosmislena podrška ministara, koja je otklonila nedomice da li će uopšte biti moguće započeti posradovanje, nedoumice, kaže Išinger, prisutne na samom startu, pre mesec dana.\nZa evropskog komesara za proširenje, Oli Rena, proces koji je u toku je zadnja šansa da se u ovom dodatnom vremenu za pregovaranje nadje zajedničko tlo. Komesar zato, ukazujući da su ministri nedvosmisleno pokazali koliko im je kosovsko pitanje važno, još jednom poziva Beograd i Prištinu na konstruktivan i kreativan pristup.\nA slovenački šef dilomatije, Dimitrij Rupel, komentarišući mogući razvoj situacioje nakon 10. decembra, kaže da na osnovu informacija kakve dolaze do ministara i razgovora sa evropskim članom Trojke, "ima naznaka da stavovi srpske i albanske strane počinju da se približavaju".


UN: Civili na severu Sirije moraju biti pošteđeni - Sputnjik Srbija\n14:24 26 Septembar 2020\nUN: Civili na severu Sirije moraju biti pošteđeni\n14:40 07.10.2019 Preuzmite kraći link\nCivili moraju biti pošteđeni tokom eventualne turske vojne operacije na severoistoku Sirije da ne bi došlo do masovnog egzodusa ili stradanja stanovništva, poručio je danas visoki zvaničnik UN.\nUjedinjene nacije trenutno pružaju pomoć 700.000 ljudi u tom gusto naseljenom regionu od 1,7 miliona i već su napravljeni planovi za prihvat ljudi i pružanje medicinske pomoći.\n„Nadamo se najboljem, ali pripremamo se za najgore“, izjavio je zvaničnik UN novinarima u Ženevi.\nSjedinjene Države počele su povlačenje svojih trupa iz tog područja, što otvara put turskom napadu na kurdske snage koje su dugo bile u savezu sa Vašingtonom u borbi protiv DAEŠ-a, podseća Rojters.\nTurska se dugo zalagala za uspostavljanje „sigurne zone“ duž granice dveju zemalja, kako bi potisnula kurdske borce koje smatra terorističkom organizacijom i pretnjom svojoj nacionalnoj bezbednosti.\n„Za nas kao Ujedinjene nacije, koncept sigurne zone je onaj sa kojim imamo gorka iskustva i zapravo je nikada ne promovišemo i ne ohrabrujemo, imajući na umu Srebrenicu i ono što se događalo u prošlosti. Ipak, razumemo da će postojati neka vrsta zone koja će biti posebno obeležena za vojnu operaciju ili kao područje u kojem mora biti određenog čišćenja“, rekao je Moumcis, preneo je Tanjug.\nUjedinjene nacije su u kontaktu sa svim stranama kako bi objasnile gde se nalaze klinike, škole, vodovod, pijace i stambeni prostori, kao i da ih pozovu „da se drže podalje od civila“, rekao je Moumcis.


Vesti online / Sport / Košarka / Neverovatna transformacija Adetokumba\nNeverovatna transformacija Adetokumba\nJanis Adetokumbo, košarkaš Milvoki Baksa, poznat je po neverovatnoj radnoj etici, koja ga je dovela do statusa superstara u NBA ligi.\nPoznat pod nadimkom "Greek freak", Janis je dolaskom u najjaču ligu na svetu imao dobru građu, ali za sve pored toga mora je mukotrpno da radi.\nU NBA došao je 2013. godine kao devetnaestogodišnjak, izabran je kao 15. pik i niko nije mogao da nasluti da će postati jedan od najboljih u ligi.\nIpak, svake sezone je napredovao u svakom aspektu, pogotovo fizičkom, pošto je od 'žgoljavka' došao do prave "zveri" koju je veoma teško zaustaviti.\nTo govori podatak da je prošle sezone prosečno beležio 26,9 poena i 10 skokova, ali i slika iz teretane ovog leta.\nNema sumnje da Milvoki ima blistavu budućnost u Janisu, koji podsećamo ima samo 23 godine, u decembru će napuniti 24.\nNBA VIDEO: Grk "otkida" na startu sezone, ubacio Portlandu 44 poena\nNBA Janis: Osetio sam se kao "izabrani" čim sam došao u NBA\nNBA Partija sezone Adetokumba\nNBA "Nisam arogantan, ali niko ne može da me zaustavi"


Cottage / Iskustva korišćenja / Pametna kuća - Pametna kuća\nVikendica na moru ili planini po definiciji je objekat za odmor i opuštanje. Da bi vikendica stvarno i bila mesto relaksacije ona treba da zadovolji neke preduslove, kako bi se vlasnik osećao prijatno i opušteno u istoj.\nPametna kuća™ pruža niz mogućnosti automatizacije odnosno automatskog upravljanja svim uređajima u prostorijama, video nadzora, energetskih ušteda i zaštite same vikendice.\nGospodin Đorđević iz Beograda poseduje vikendicu na Zlatiboru koja je mesto okupljanja njegove porodice i prijatelja, mesto relaksacije od svakodnevnih obaveza i mesto gde on najviše voli da provodi svoje slobodno vreme. Ova vikendica postaje posebno interesanta zimi kada vlasnik dosta vremena provodi na planini uživajući u zimskom ambijentu. Kako bi ovaj ambijent i samu atmosferu podigao na viši nivo, odlučio je da implementira sistem Pametna kuća™ i time automatizuje kompletnu rasvetu, grejanje, hlađenje i video nadzor. Takođe, zahtev koji je istaknut kao prioritet je realizacija sistema koji će omogućiti aktivnu sigurnost objekta i prevenciju od provale i poplave.\nOn ističe da mu je velika prednost u tome što može sa daljine da uključuje i isključuje grejanje i hlađenje preko aplikacije Magieste i time ostvari i do 30% uštede u energiji. S obzirom da je vikendica udaljena oko 250 km od njegovog mesta stanovanja, veoma mu je važno da njegova vikendica bude maksimalno zaštićena. Pored osnovnih funkcija, koje mu dosta olakšavaju život, integrisao je i alarmnin sistem kao i zaštitu od poplave. Pri aktiviranju alarmnog sistema isključiće se sva rasveta, grejanje/hlađenje i automatski zatvoriti glavni ventil za dovod vode kako bi se sprečila eventualna poplava.\nOvakakvi sistemi pametnih kuća koji se projektuju za vikendice obezbeđuju potpunu sigurnost i bezbednost koji predstavljaju dva najbitnija faktora.


Kada se odreknemo Kosova, Republike Srpske i Rusije onda iz EU nagrada koja ne postoji\nHome/SPEKTAR/Kada se odreknemo Kosova, Republike Srpske i Rusije onda iz EU nagrada koja ne postoji\nDopunjeni izveštaj Evropskog parlamenta o Srbiji kojim se prijem naše zemlje u EU uslovljava hitnim sankcijama Rusiji izražava raspoloženje parlamentaraca, ali nema obavezujući karakter.\nPritom, Evropska unija nam preti nečim što nikada ne može da nam priušti, a to je punopravno članstvo, kaže profesor FPN Slobodan Samardžić.\n„Tako da je to zapravo jedna sinhrona akcija i u tom smislu je stvar loša po Srbiju, budući da je taj izveštaj na tragu onoga što govore ozbiljnije institucije u EU, a pre svega ljudi koji ih vode.\nGlasnogovornik tih radikalnih struja u EU protiv Srbije je šefica Evropske komisije Ursula fon der Lajen, koja je opet na vezi sa jačim igračima u državama-članicama kao što su nemački kancelar Šolc i francuski predsednik Makron, pa je tu taj koloplet koji ne ide u prilog Srbiji prosto zatvoren“, objašnjava Samardžić.\nEvropski parlament u izveštaju žali i „zbog kontinuiranih letova između Beograda i Moskve“ i poziva Srbiju da „razmotri svoju ekonomsku saradnju s Rusijom“ i prekine vojnu saradnju sa tom zemljom, uključujući i projekte kakav je ruski humanitarni centar u Nišu. Sagovornik Sputnjika kaže da ovaj zahtev nije ništa novo.\nEvropski parlament u izveštaju navodi da podržava članstvo Srbije u EU, uz ocenu da to zavisi od političke volje srpskih vlasti i spremnosti na „ireverzibilne reforme, pre svega u vladavini prava“.


Šesti princip - Miljenko Dereta - Peščanik\nNovi predlog gubitnika poslednjih izbora o takozvanoj podeli odgovornosti tj. vezivanju mesta premijera i mesta predsednika Republike i njihovoj automatskoj dodeli “onoj drugoj strani” nezapamćeno je javno priznanje o ukidanju izbora i volje građana kao osnovnog mehanizma i principa demokratije. Kao da se izbori nisu dogodili, kao da glasovi nisu izbrojani, kao da “narod koji najbolje zna” nije izabrao kome će u sledećem periodu ukazati poverenje, DSS i G17 Plus predlažu da sa DS zauvek kohabitiraju deleći dve ključne državne i političke funkcije na “ravne časti”. Još gore, ovaj predlog anticipira i rezultat još neodržanih predsedničkih izbora i uvodi “rezervaciju mesta predsednika” za jednog od dvojice, te se ovi izbori nemaju rašta ni održati. Uz malo sabornog jedinstva ovaj princip “podele odgovornosti” može se ugraditi i u ustav “koji se lako menja”, odmah uz član o partijskom vlasništvu nad poslaničkim mandatima.\nIstovremeno sa predlogom o “podeli odgovornosti” došao je i predlog da sledeća vlada funkcioniše kao i dosadašnja, po principu “jednopartijskih ministarstava”. Dakle, po principu odsustva kontrole i monopolu odgovornosti. Javno iznositi ovako protivrečne i suštinski nedemokratske stavove može samo politički neobrazovana, bahata partijska nomenklatura koja građane, glasače doživljava kao “stoku nemisleću”.\nOčigledno je da se iza ove deklarativne brige za političku stabilnost države zapravo krije jedan od ključnih uzroka naše političke nestabilnosti, a to je pre svega nedemokratska unutrašnja struktura političkih partija i princip doživotnog vlasništva lidera nad jednom osvojenom funkcijom. Tako se društvena igra “šta bi bio kad bi bio…” pretvara u igru “Šta bih bio kad više ne bih bio premijer, predsednik države ili bar ministar?” Bili bi bivši premijer, predsednik ili ministar. Malo li je?\nPonuda DSS i G17 Plus se zapravo zasniva na opasnom shvatanju srpskog društva kao nepromenjivog, politički zaleđenog i trajno nedemokratskog. Ovakvo viđenje Srbije smatram opasnim jer s vremenom neminovno vodi u represiju i gušenje svakog novog političkog ili društvenog pokreta, svakog glasa razlike koji bi mogao poremetiti dogovor(e)nu stabilnost. Ovaj predlog zaista na najbolji način odslikava dubinu i iskrenost predlagača u otporu promenama bilo koje vrste, a samim tim i suštinskom neprihvatanju demokratije koja se uvek bazira na dinamičnom razvoju društva i promenjivosti vlasti.\nNe sumnjam da su prave demokrate shvatile neprihvatljivost, da ne kažem nepristojnost ove ponude. Nadam se da će biti dovoljno razumni i odlučni da se odupru novom pokušaju zaustavljanja demokratskih promena u Srbiji, jer sam uveren da su građani Srbije danas i zreli i spremni da sa njima podele odgovornost za hrabre odluke koje treba da donesu.


Filmski centar Srbije i Srpska pravoslavna crkva potpisali su protokol o saradnji, objavljeno je na sajtu filmskog centra.\nCilj protokola je, kako se navodi, zajednička podrška i promocija kulturnih vrednosti, duhovnosti i tradicije sadržanih u kinematografskim delima koja su podržana od strane Filmskog centra Srbije, očuvanje kulturnog nasleđa, savremenog kulturnog stvaralaštva i očuvanje pravoslavne duhovne baštine.\nFilmski centar Srbije će razmatrati zahteve za korišćenje dobara SPC i potom ih prosleđivati Patrijaršijskoj upravnoj kancelariji crkve.\nGordan Matić, direktor Filmskog centra Srbije rekao je da taj sporazum smatra jako bitnim, kao i pozitivan stav Srpske pravoslavne crkve prema domaćim ostvarenjima.\n“Filmski centar Srbije prepoznaje potrebe domaće kinematografije, a i želju Srpske pravoslavne crkve da na najbolji način pomogne u stvaranju filmova koji ostaju kao trajna kulturna i umetnička dobra narednim generacijama”, istakao je on.\nPrema njegovim rečima, ovakav protokol se po prvi put realizuje u našoj kinematografiji.\n“Verujemo da će on značiti domaćoj filmskog sceni, da lakše pristupi realizaciji filmova koji imaju ovakve potrebe. To je još jedna u nizu aktivnosti kojom Filmski centar olakšava put u stvaranju dobrih filmova”, zaključio je Matić.\nŠkola u Srbiji pred ZATVARANJEM: “Đaci se zarazili na punoletstvima ili slavama”


VP učesnik seminara na temu Naplate potraživanja... - Vuković i partneri\nDana 22. 10. 2021. godine u Vranju, održan je seminar na temu Naplate potraživanja, faktoringa i pristupa bankarskom finansiranju u kojem je uzela učešće advokatska kancelarija Vuković i Partneri. Na ovu temu govorili su Nataša Mihajlović, javni izvršitelj, Marin Gligo, direktor kompanije ODM Collections, Dejan Vuković, osnivač i managing partner advokatske kancelarije Vuković i partneri, kao i Sandra Rodić, direktor tima za pristup izvorima finansija u okviru USAID-ovog projekta ekonomske saradnje.\nNa održanom seminaru Marin Gligo je približio rad kompanije ODM Collections, specijalizovanoj za profesionalno upravljanje potraživanjima, pružanjem usluga naplate i otkupa potraživanja, kao i sa konceptom „one stop shop“ koji klijentima obezbeđuje celokupnu uslugu naplate potraživanja na jednom mestu. Istakao je prednosti modela otkupa potraživanja, od kojih su neke: trenutna gotovina na raspolaganju, ušteda vremena i resursa i rasterećenje poreskog bilansa.\nS druge strane, Dejan Vuković je govorio detaljnije o servisiranju potraživanja i njegovim prednostima. Ukazao je na specifičnosti u naplati potraživanja u doba pandemije COVID-19, kao i njenim negativnim uticajima na sposobnost kompanija da izmiruju svoje redovne obaveze. Naveo još i da je naplatu potraživanja dodatno otežao prestanak rada, odnosno smanjeni kapacitet rada državnih i nedržavnih organa, pre svega ključnih organa koji učestvuju u postupku naplate – suda i javnih izvršitelja.\nSandra Rodić prezentovala je faktoring kao instrument za podizanje likvidnosti kompanije, glavne prednosti njegovog korišćenja i platforme finspot.\nNa seminaru se govorilo još i o post COVID tendencijama i izazovima u pogledu upravljanja kreditnim rizikom, smernicama sa kojima je Evropska centralna banka povodom toga izašla pred banke, kao i o regulatornom okviru postupka naplate potraživanja.\nBilo je zadovoljstvo učestvovati i doprineti boljoj regulativi i razumevanju postupka upravljanja potraživanjima, kao i ukazati na savremene izazove i mogućnosti u pogledu naplate potraživanja u doba pandemije COVID-19.


Obrt: Tramp otkrio kakve su mu namere sa Rusijom\nSjedinjene Američke Države imaju nameru da "mnogo trguju" sa Rusijom, izjavio je predsednik SAD Donald Tramp.\n"Takse treba suspendovati jer to zahteva Tramp"\nPredsednik kosovske skupštine Kadri Veselji ostaje i dalje pri stavu da takse treba suspendovati sada, jer taj zahtev dolazi iz SAD od Donalda Trampa.\n"Vašington post": Ko "gura" Ameriku u rat sa Venecuelom?\nObjavljeno koliko Amerika ima bojevih glava\nSAD raspolažu sa oko 3,8 hiljada nuklearnih bojevih glava, od kojih je 1.750 instalirano na balističke rakete i strateške bombardere. Pritom, 2.050 bojevih glava se nalazi u rezervi u slučaju...


26. Jun 2000 17:29 (GMT+01:00)\nKineski kredit za obnovu NIS\nBEOGRAD - Obnova Naftne industrije Srbije biće završena do kraja avgusta ove godine - izjavio je Živko Šoklovački, predsednik Upravnog odbora NIS u razgovoru sa Vladanom Kutlešićem, potpredsednikom Savezne vlade i Borišom Vukovićem, saveznim ministrom za spoljnu trgovinu u ponedeljak.\nKutlešić i Vuković u ponedeljak su posetili Naftnu industriju Srbije u Novom Sadu i tom prilikom je, kako je saopšteno, naglašeno da je samo u obnovu pančevačke rafinerije NIS do sada uložio 400 miliona dinara i ocenjeno da će za dva meseca rafinerijska postrojenja biti osposobljena za godišnju preradu od 4,8 miliona tona nafte. Valorizacija proizvodnje biće kao i pre bombardovanja, pa će se proizvoditi 80 odsto belih derivata i 20 odsto crnih.\n- Da bi se planirani poslovi obnove završili kvalitetno i u roku, Savezna vlada će se neposredno angažovati i oko što brže realizacije kineskog kredita od 35 miliona dolara za završetak tog obimnog posla - rečeno je u razgovoru predstavnika Savezne vlade i NIS.\nKutlešić i Vuković naglasili su da će Savezna vlada pružiti maksimalnu podršku završetku druge faze obnove razrušenih i oštećenih postrojenja NIS, posebno u "Rafineriji nafte Pančevo" u kojoj je ovih dana pušten u rad obnovljeni pogon za proizvodnju motornih benzina.


Parabolični kolektor usmerava energiju u cilju zagrevanja gasa\nDok svet traga za novim načinima za proizvodnju energije bez korišćenja fosilnih goriva – raste i interes za solarnu energiju. Jedna od institucija koje se intenzivno bave eksperimentima u cilju efikasnijeg korišćenja solarne energije je i Nacionalna laboratorija Sandia, u Alburkerkiju u Nju Meksiku.\nMnogi vezuju solarnu energiju za jednostavne solarne panele za zagrevanje vode i za korišćenje takozvanih fotovoltičnih ćelijaza proizvodnju malih količina električne energije za potrebe domaćinstava. Medjutim, u laboratoriji Sandia istraživači se bave velikim projektima koji bi mogli da zamene elektrane na ugalj i prirodni gas.\nJedna od tehnologija koje najviše obećavaju je takozvani parabolični solarni kolektor, koji usmerava solarnu energiju u cilju zagrevanja gasa. To je jednostavan uredjaj koji je pre gotovo 200 godina izumeo škotski pronalazač Robert Sterling. Kompanija pod nazivom «Sterling energetski sistemi» sada razvija parabolični kolektor zajedno sa istraživačima laboratorije Sandia. Njen predsednik Brus Ozborn objašnjava kako taj uredjaj funkcioniše.\n«Kada zagrevate gas on pokreće zamajac koji zatim pokreće generator za proizvodnju električne energije. Prema tome Sterlingov uredjaj je vrlo jednostavna i efikasna je naprava koja pretvara toplotnu u električnu energiju.»\nToplota koja pokreće uredjaj potiče od ogledala koja usmeravaju sunčeve zrake na jednu tačku. Sistem ogledala kontrolišu kompjuteri koji prate kretanje sunca tokom dana. Ozborn se nada da će ova tehnologija jednog dana smanjiti korišćenje fosilnih goriva, poput uglja, od kojeg se danas dobija oko polovina električne struje u SAD.\n«Mislim da će se, kako budu rasle potrebe za energijom povećavati i udeo solarne energije kao energetskog izvora.»\nOzbornova kompanija već ima dve elektrane na solarnu energiju na jugozapadu SAD.\n«To su veliki objekti koji proizvode oko četiri milijarde kilovat-časova što smanjuje emisije gasova staklene bašte za oko četiri miliona tona,» kaže Ozborn.\nDrugi uredjaj na kojem rade istraživači Laboratorije Sandia je specijalno zakrivljeno ogledalo putem kojeg se solarna energija koristi za zagrevanje ulja. Menadžer ovog projekta Tim Mos objašnjava,\n«Ulje se zagreva do maksimalne temperature od oko 400 stepeni Celzijusa. Ono se zatim koristi da putem mreže cevi zagreva vodu koja se pretvara u paru i zatim koristi za pokretanje klasičnih parnih turbina za proizvodnju električne energije.»\nIstraživači su otkrili da mogu da poboljšaju efikasnost ovog uredjaja time što će pažljivo uskladiti položaj ogledala kako bi se što više toplote usmerilo ka cevima sa uljem. Povećana efikasnost solarnih uredjaja doprinosi da oni uspešno konkurišu tradicionalnim energetskim izvorima. Tim Mos smatra da ovaj uredjaj ima jednu važnu prednost u odnosu na Sterlingovu napravu.\n«Pošto koristimo ulje, dakle tečnost, možemo da sačuvamo toplotu te tečnosti preko noći tako da možemo da proizvodimo struju i kada sunce ne sija.»\nMada se ove tehnologije već koriste u nekim delovima sveta istraživači se nadaju da će njihovo usavršavanje doprineti još većoj upotrebi solarne, dakle čiste, energije u budućnosti.


Sportisti sa Daunovim sindromom i cerebralnom paralizom se penju na Kilimandžaro\nGrupa ruskih sportista sa Daunovim sindromom i cerebralnom paralizom trećeg septembra počela je da se penje na planinu Kilimandžaro, čime je postala jedna od prvih grupa Rusa sa invaliditetom koja će to da uradi. „Kilimandžaro....\nSrbija, kao turistička destinacija, njena kulturna dobra, ali i savremeni umetnički pokreti našla su se nedavno u žiži svetske javnosti. Naša zemlja je, po prvi put, u konkurenciji za najbolju lokaciju za snimanje reklama u...\nBeograd od 25. jula postaje prva polazna tačka FlixBusa u Srbiji prema 2.000 evropskih destinacija FlixBus, evropski sinonim za putovanja autobusom, stigao je u Srbiju. Time je Beograd postao prvo polazno mesto, ali i važna...\nPlatforma za daljinsko upravljanje nudi jedinstvene sobne kontrole na televizoru Kompanija LG Electronics (LG) predstavila je novu verziju svoje pouzdane platforme upravljanja hotelskom televizijom – Pro:Centric Direct 3.0. Ova iteracija zasniva se na uspešnim karakteristikama...\nU susret svom, po mnogima i najjačem izdanju dosad, EXIT ove godine poklanja svojim obožavaocima nove besplatne Viber stikere i članstvo u Viber Zajednici! Svrstavši EXIT među pet najpopularnijih brendova na Viberu posle uspeha i...\nSvetska organizacija za prirodu (WWF) organizovala je 20. i 21. juna 2019. godine dvodnevno medijsko putovanje u jedno od poslednjih preostalih rečnih plavnih područja u Srbiji, u Specijalni rezervat prirode „Gornje Podunavlje", deo UNESKO rezervata biosfere „Bačko Podunavlje", koji...\nKonzorcijum Kapsch Traffic Solutions isporučio je bugarskim vlastima popuno funkcionalan sistem za elektronske vinjete. Sistem je pušten u rad i isporučen dva meseca pre roka 17. decembra 2018. godine. Potpuna funkcionalnost sistema potvrđena je u maju...


Modna pista: Chanel - Spremni za krstarenje - Jasmin Magazin\nModna pista: Chanel – Spremni za krstarenje\nJul 27, 2018 by jasmin 572 pregleda komentara\nPriča o Cruise kolekcijama počinje davne 1919. godine, a napisana je rukopisom legendarne Gabrijele Šanel. Ova modna tradicija živi i danas, zahvaljujući čarobnjaku Karlu Lagerfeldu koji nekim čudom uspeva da kreativno bude uvek stepenik iznad svih.\nKada je gospođica Šanel, početkom prošlog veka, prikazala malu kolekciju namenjenu nošenju u letnjim risortima poput njenog omiljenog Bijarica, sigurno nije imala predstavu da pravi novi modni pokret. Ideja je bila da se napravi laganija i udobnija verzija onoga na šta smo navikli od Šanela, kako bi bila pogodna za nonšalantnu svakodnevicu na Rivijeri ili venecijanskom Lidu. Gabrijel je umela da skrene kurs i u pravcu mornarskog stila, sa vunenim i svilenim žersejem koji je na pomalo buntovnički način sjajno umeo da prikaže duh ove kuće.\nSve ovo se događalo između sezona, pa ga modni stručnjaci nisu smeštali u do sada utemeljene fioke proleće/leto ili jesen/zima. Kreatorka je u ove kolekcije takođe dodala i večernje toalete pogodne za koktele na jahtama, a neke od njih je posvećivala i pojedinim destinacijama, popularnim u tadašnjem visokom društvu Evrope. Gabrijela je zapravo bila inspirisana samom sobom i svojim avanturama u koje je isplovljavala obučena u sportske bermude, muške pantalone i velike prsluke sa obaveznim naočarima za sunce. Kada je Harpers Bazar u tekstu iz 1933. godine prvi put spomenuo odeću za krstarenje bilo je jasno da se i ostalim dizajnerima nametnula obaveza međusezonske kolekcije.\nSamo je jedan čovek posle Gospođice uspeo da plasira ovu ideju na pravi način. Naravno, u pitanju je njen naslednik, svemoćni Karl Lagrefeld. Još od 1983. godine, kada je preuzeo kormilo najveće modne kuće u istoriji, uspeo je da udahne novi život u međusezonu. Njegova inspiracija su bili svi oni koji tokom cele godine idu na višenedeljno druženje sa suncem, oni koji od umeju i mogu da život pretvore u večno leto. Zato Lagrefeld kreira sjajne modne razglednice sa destinacija poput Majamija, Sen Tropea, Kube, Seula sa malim izletima do Versaja ili antičke Grčke. On uspeva da nam dočara šta radi žena u maloj crnoj haljini, kada ništa ne radi. I ona u njegovoj viziji to radi sjajno, mašući nam sa pučine dok nas ispraća na destinacije koje bi tek trebalo da osvojimo.


Bankama se najviše isplati da nenaplative kredite prodaju | Novosti.rs\nBankama se najviše isplati da nenaplative kredite prodaju\n05. 07. 2014. u 21:40\nPostoji nekoliko načina da se reši problem nenaplativih kredita, a jedan od najefikasnijih je da loše zajmove banke prodaju specijalizovanim firmama\nPostoji nekoliko načina da se reši problem nenaplativih kredita, a jedan od najefikasnijih je da loše zajmove banke prodaju specijalizovanim firmama.\nOsim navedenog, sagovornici Tanjuga bi ovaj problem rešavali i aktiviranjem mehanizma dobrovoljnog vansudskog restrukturiranja kredita koji podrazumeva da dužnici i banke uz pomoć posrednika, sednu za sto, i dogovore se kako da reše problem.\nOvi predlozi ne isključuju aktivnost države na rešavanju problema, jer naprotiv, ekonomisti upozoravaju da i Narodna banka Srbije i Ministarstvo finansija moraju što pre da se uključe u ovaj proces.\nO hitnosti pronalaska rešenja najbolje govori podatak da svaka treća firma u Srbiji kasni u otplati kredita duže od 60 dana.\nGeneralni sekretar Udruženja banaka Srbije Veroljub Dugalić nedavno je izjavio da je udeo loših zajmova (Non performing loans - NPL) preduzeća 28,2 odsto, što je kako je rekao, jedan od najvećih u Evropi, dok taj udeo kod zajmova građana iznosi 9,1 odsto.\nEkspert Evropske banke za obnovu i razvoj (EBRD) Piter Senfi u izjavi Tanjugu ističe da je čišćenje portfolija od loših kredita hitno potrebno, jer NPL-ovi obeshrabruju dalje kreditiranje privrede.\nŠanse za uspešan ishod bi, kako kaže, mogao da poveća koordiniran pristup države i banaka.\n"Vlasti u Srbiji bi trebalo da se fokusiraju na uklanjanje nepotrebnih regulativnih prepreka u restrukturiranju, dok banke sa svoje strane trebalo da izdvoje portfolio sa lošim kreditima kako bi se oni tretirali efektivno i odvojeno od osnovnog posla banke", kaže Senfi.\nU Narodnoj banci Srbije najavljuju sprovođenje ankete među bankama kako bi utvrdili koji su glavni problemi prilikom naplate, a nakon toga, NBS će, kako navode, iz domena svojih nadležnosti, razmotriti rešenja koja će primorati banke da se suoče sa visokim nivoom NPL-ova.\nU NBS za Tanjug kažu da i po važećim propisima banke mogu da ustupaju svoja potraživanja od pravnih lica, preduzetnika i poljoprivrednika, dok je potraživanje od fizičkog lica moguće ustupiti samo drugoj banci.\nBivši guverner NBS Dejan Šoškić smatra da problem loših kredita ne treba prepustiti samo bankama da iz svojih interesa rade na tome.\n"Važno bi bilo da postoji centralizovana inicijativa NBS, ali i drugih državnih organa da se taj problem reši tako da ne izaziva dodatne rashode za državu", rekao je Šoškić Tanjugu uz opasku da moraju što pre da počnu da se čiste bilansi banaka, jer ovako sprečavaju veće kreditiranje u budućnosti bez koga nema ni preko potrebnog privrednog rasta.\nGovoreći o nekoliko modela za rešavanje ovog problema, profesor Fakulteta za ekonomiju, finansije i administraciju Goran Pitić uveren je da će najveći deo rešenja ipak morati da se traži ili otpisom dela kapitala, ili reprogramiranjem.\nMoguće je, međutim, a što potvrđuje primer nekih banaka, da se za korporativne kredite nađe rešenje otkupom od strane trećih lica. "Država to može da odobri i za građanstvo, što trenutno zakon dozvoljava samo za privredne kredite. Time bi se pomoglo i bankama i onima koji su zainteresovani", objašnjava Pitić u izjavi Tanjugu.\nUpitan kako će specijalizovane institucije da naplate ono što banke ne mogu, odgovara da to treba prepustiti njima.\n"Ako imaju interesa ,a pokazalo se u drugim zemlljama da ga imaju na razlici u margini onoga što su banke rezervisale i onoga gde oni žele da ostvare profit", kaže on.\nPrema mišljenju profesora Ekonomskog fakulteta u Beogradu Boška Zzivkovića problem loših plasmana najpre treba rešavati preko mehanizma vansudskog poravnanja.\n"Loši zajmovi bi se u mnogo većoj meri naplatili na taj način nego na sudovima koji su veoma neefikasni", tvrdi Zzivković u izjavi za Tanjug.\nNarodna banka Srbije nema mnogo mehanizama kojima bi smanjila udeo loših plasmana, smatra Živković, te tvrdi da jedino što u ovim okolnostima NBS može da uradi jeste da podstakne banke da učestvuju u procesu dobrovoljnog restrukturiranja.\nZzivković ističe i da je neophodno još više prilagoditi zakonodavstvo tržišnom rešavanju problema koje podrazumeva da banke prodaju potraživanja preduzećima koja se time bave.\n"Mi nemamo tu vrstu tradicije, nemamo iskustva, ni znanja, a ni banke ne pokazuju baš veliku količinu dobre volje da to rade. Međutim, veliki broj problematičnih kredita je moguće prodati, a tu mislim na relativno veliki broj malih kredita koji su dati privatnom sektoru", navodi on.\nNavedenim mehanizmima, kako je istakao, ne može se rešiti problem velikih zajmova javnim preduzećima, kao i onim kompanijama koje su od strateškog interesa za državu.\n"NJihov problem bi trebalo rešavati preko te centralne upravljačke jedinice čije je osnivanje Ministarstvo finansija već najavilo. To bi bio poseban fond koji bi preventivno delovao bez velikih opterećenja za budžet", zaključuje Živković.


- Ivana Španović je najtrofejnija atletičarka u istoriji Srbije. Zahvaljujući Ivani Španović, Novi Sad i Atletski klub Vojvodina se nalaze atletskoj mapi sveta, a Ivana Španović uspešno predstavlja Srbiju - rekla je Branka Bežanov, predsednica Komisije za obeležavanje praznika, dodelu priznanja i međugradsku saradnju u zemlji i inostranstvu.\nKonačnu odluku doneće odbornici Skupštine grada na svečanoj sednici, 26. januara.\nPored statue golubice, dela vajara Andreja Vasiljevića, predloženo je i da novčani deo Februarske nagrade iznosi 130 hiljada dinara.\nFebruarska nagrada se dodeljuje povodom Dana Grada, 1. februara, dana kada je 1748. godine Novi Sad proglašen Slobodnim kraljevskim gradom u okviru tadašnje Habzburške monarhije.


Jedan punjač za sve uređaje: Riješenje koje mijenja stvari iz korijena - Glas Srpske\nG.S. 14.09.2020 22:11\n“U početku je ovo bila ideja koncepta pametnog stola. Razmišljali smo da sve bude na jednoj frekvenciji, ali smo zatim shvatili da postoje različiti standardi i počeli smo da proučavamo upotrebu metamaterijala za formiranje više frekvencija”, rekla je Polina Kapitanova, jedan od učesnica projekta.\nVeliki tehnološki giganti takođe rade na bežičnim sistemima koji mogu istovremeno da pune više uređaja. Ali za razliku od njih, naučnici ruskog ITMO su primijenili novo riješenje: upotreba metamaterijala u sastavu predajnika sistema.\n“Glavna novina je što smo predložili da se koristi metamaterijalni rezonator, a ne samo jednostavna spiralna zavojnica, koju koriste mnogi standardni sistemi kao predajnik”, ističe Kapitanova, koja je ujedno i jedan od autora rada nedavno objavljenog u “Applied Physics Letters”.\nPrema riječima Poline Kapitanove, naučnici su takođe uspijeli da pronađu “elegantno riješenje” za suzbijanje električnog polja što će osigurati visok nivo bezbjednosti tokom upotrebe univerzalnog punjača.